Kampanja Bijela vrpca - Muškarci u borbi protiv muškog nasilja nad ženama\nSrbija, 26. Novembar 2009. PR Objave: Najava -\nGlobalna kampanja 16 dana aktivizma u borbi protiv nasilja nad ženama je ove godine podržana u svim institucijama Republike Srpske, od republičkog do lokalnog nivoa vlasti. Kampanja "Bijela vrpca" – "Muškarci u borbi protiv muškog nasilja nad ženama" se provodi pod sloganom "MUŠKO NE NASILjU NAD ŽENAMA" u cilju podizanja svijesti muškaraca o rodno zasnovanom nasilju i njihovog uključivanja u sprečavanje nasilja nad ženama i kao saveznika i aktivnih zagovarača u borbi protiv nasilja nad ženama.\nProgramom aktivnosti za ovu kampanju koji je usvojen na 149. sjednici Vlade Republike Srpske 12.11.2009. godine, na inicijativu Gender centra Vlade Republike Srpske, predviđeno je da u periodu od 25.11-10.12. 2009. godine, muškarci članovi Vlade Republike Srpske, narodni poslanici Narodne skupštine Republike Srpske, kao i predstavnici lokalnog nivoa vlasti, nose bedževe/bijele vrpce, kao nosioci političke volje, koja i u slučaju borbe protiv nasilja nad ženama treba da bude javno iskazana i potvrđena djelovanjem ovih institucija.\nKampanja "Bijela vrpca" namijenjena je isključivo muškarcima i predstavlja najveći javni pokazatelj da su muškarci spremni da okončaju nasilje nad ženama. Nošenjem bijele vrpce, muškarci se obavezuju da nikada ne počine, opravdaju ili prećute nasilje nad ženama i djevojčicama. Nošenje bijele vrpce je poruka da i muškarci žele da žive u budućnosti koja neće poznavati nasilje nad ženama.\nAktivnosti tokom obilježavanja 16 dana aktivizma u borbi protiv nasilja nad ženama i kampanje "Bijela vrpca" provode se u Republici Srpskoj, na nivou institucija Vlade Republike Srpske, Narodne skupštine Republike Srpske, lokalnih organa vlasti, nevladinih organizacija, medija. Kreirani su promotivni materijali za potrebe kampanje "Bijela vrpca" – "Muškarci u borbi protiv muškog nasilja nad ženama" (plakat, radio džingl, TV telop, letak, bedž, 10 000 bijelih vrpca) koji su distribuirani širom Republike Srpske. Ovom kampanjom se pridružujemo svjetskom pokretu za okončanje nasilja nad ženama.\nStatistički podaci o broju žrtava nasilja u porodici evidentiranih pozivom na SOS liniju 1264, koji se u Republici Srpskoj vode od 2005. godine, pokazuju da su 98% žrtava nasilja u porodici žene i djevojčice.\nRepublika Srpska je unaprijedila pravni okvir za borbu protiv nasilja u porodici usvajanjem Zakona o zaštiti od nasilja u porodici iz 2005. godine, usvajanjem i provođenjem Akcionog plana za borbu protiv nasilja u porodici u Republici Srpskoj i kampanje "Porodica bez nasilja" u 2007 i 2008. godini, a Vlada Republike Srpske je svojim zaključkom proglasila 2008. i 2009. – "Godinama borbe protiv nasilja u porodici u Republici Srpskoj."\nNosioci unaprijeđenja prevencije i zaštite od nasilja u porodici u Vladi Republike Srpske su Gender centar Republike Srpske i resorna ministarstva, Ministarstvo zdravlja i socijalne zaštite RS, Ministarstvo unutrašnjih poslova RS, Ministarstvo pravde RS, Ministasrvo porodice, omladine i sporta RS, Ministarstvo finansija RS i Ministarsvo prosvjete i kulture RS. Multisektroriskim pristupom pomenutih nosilaca aktivnosti u borbi protiv nasilja u porodici izrađen je "Priručnik za postupanje subjekata zaštite žrtava nasilja u porodici" kojim će se unaprijediti rad i efikasna zaštita i podrška žrtvama nasilja u porodici.\nNa inicijativu Gender centra Republike Srpske, Odbor jednakih mogućnosti Narodne skupštine Republike Srpske uvrstio je u program rada Narodne skupštine usvajanje Strategije za borbu protiv nasilja u porodici u Republici Srpskoj 2009-2013. Vlada Republike Srpske je usvojila u nacrtu ovu strategiju i uputila je u proceduru usvajanja u Narodnoj skupštini Republike Srpske, čime je zagarantovan strateški pristup borbi protiv nasilja u porodici, multisektorska saradnja i savezništvo muškaraca i žena u stvaranju društva bez nasilja i kršenja ljudskih prava u Republici Srpskoj.\nGeneralni sekretar UN-a Ban Ki Mun je juče povodom 25. novembra - Međunarodnog dana borbe protiv nasilja nad ženama zatražio od muškaraca da se uključe u globalnu kampanju za zaustavljanje nasilja nad ženama. On je rekao da je neprihvatljivo da oko 70% žena u svijetu doživi neku vrstu fizičkog ili seksualnog nasilja, a da su većina počinilaca "njihovi muževi, partneri ili neko koga poznaju".\nOn je apelovao na mlade i starije muškarce iz cijelog sveta da se priključe mreži i obećaju da će raditi na zaustavljanju nasilja nad ženama i djevojčicama. Generalni sekretar UN-a je rekao da muškarci imaju "ključnu ulogu" obzirom da čine veći dio problema i predstavljaju ključ za njegovo rješenje, naglasivši da će se nasilje nastaviti ukoliko muškarci ne promjene stav i ponašanje. Kampanja generalnog sekretara UN, pod nazivom "Ujedinjeni za ukidanje nasilja nad ženama", podstiče aktivnosti širom sistema UN-a. Generalni sekretar UN-a poziva sve zemlje da do 2015. godine uspostave čvrste zakone, multisektorske akcione planove, preventivne mjere, prikupljanje podataka i sistematske aktivnosti koje će se baviti pitanjem seksualnog nasilja u konfliktnim situacijama.\nNaziv: Gender centar - Centar za jednakost i ravnopravnost polova Vlade Republike Srpske\nAdresa: Vuka Karadžića 4\nGrad: Banja Luka 78 000\nIme: Dijana Tepšić\nFunkcija: Službenica za odnose s javnošću\nnasilje, borba, bijela vrpca, nasilje nad zenama, muskarci, zlostavljanje, kampanja bijela vrpca, bela vrpca\nMapiranje nasilja u Srbiji preko interneta - "Supergrađanin"\nInteraktivna on-line platforma www.supergradjanin.com od danas pruža mogućnost građanima da brzo... Više...\nZvezdara bez nasilja\nU organizaciji Udruženja građana "PANNONIA INTERKULTURA" Beograd i Kancelarije za besplatnu pravnu... Više...\nTribina Nasilje i/ili tolerancija\nU Kulturnom centru Kikinda uz podršku Kancelarije za mlade i Kulturnog centra, u ponedeljak, 14.... Više...\nq: 19 - t: 0.08224 sec


Mirković: Za vreme Tadića Beograd bio bojno polje – Studio B\nMirković: Za vreme Tadića Beograd bio bojno polje\nMirković: Za vreme Tadića Beograd bio bojno polje Studio B\nObjavljeno: 14.09.2020. 18:52 Izmenjeno: 14.09.2020. 18:53\nKada je u pitanju zaplena narkotika i sprečavanje trgovine drogom u poslednjih nekoliko godina rezultati su rekordni, a to može i da posvedoči baš Dragan Đilas čiji je šurak, kao i nekoliko stranačkih funkcionera uhapšeno upravo zbog izvršenja tog krivičnog dela, navodi Aleksandar Mirković.\nSaopštenje Aleksandra Mirkovića, šefa odborničke grupe Srpske napredne stranke prenosimo u celosti:\nDanas se nastavlja hajka i zloupotreba dva izvršena krivična dela sa ciljem da se na taj način nanese šteta, diskredituju, napadnu ljudi koji svakodnevno čine sve da naša zemlja bude stabilna i bezbedna. Po direktivi Dragana Đilasa javljaju se svi ne bi li mu se dodvorili, pa tako i Boris Tadić čovek u čije vreme je Beograd bio bojno polje i teren na kome su se obračunavali mnogi klanovi iz zemlje i regiona.\nŽalosno je što je cela ekipa režima Demokratske stranke pod uticajem Đilasa krenula u napad na državu i policiju misleći da će tako prikupiti neki jeftini politički poen, ali nikako da već jednom shvate takvim prevarantima, nesposobnjakovićima, neradnicima više niko neće ukazati poverenje.\nRadi istine o bezbednosti najbolje govore podaci u kojima se jasno vidi da je 2008. i 2009. godine bilo više od 107.00 i 104.000 izvršenih krivičnih dela dok je od 2014. taj broj u konstantnom padu te je tako 2019. bilo nešto više od 81.000. Samo ovaj primer pokazuje koliko su licemerni Tadić i Đilas, oni koji imaju najgore rezultate iza sebe napadaju ljude čiji se uspesi vide na svakom koraku.\nKada je u pitanju i zaplena narkotika i sprečavanje trgovine drogom u poslednjih nekoliko godina rezultati su rekordni, a to može i da posvedoči baš Dragan Đilas čiji je šurak, kao i nekoliko stranačkih funkcionera uhapšeno upravo zbog izvršenja tog krivičnog dela.\nUspeh naše države ne mogu da oproste pa tako čekajući neku novu temu, od svake dnevnoživotne pokušavaju da naprave političku samo što su ovaj put u svojim bolesnim konstrukcijama otišli predaleko. Politika Aleksandra Vučića i Srpske napredne stranke će se uvek svoditi na mir, bezbednost, stabilnost i ekonomski razvoj Srbije, a poverenje koje građani pružaju toj politici najbolji je dokaz koliko smo uspešni u ostvarivanju iste, navodi se u saopštenju Službe za informisanje Srpske napredne stranke.


Rezultati | BIZ\nUspostavljena prva zajednička inicijativa BOŠ-a, organizacije Eneca i OTP banke u okviru nove komponente "Jačanje strateškog partnerstva između civilnog i poslovnog sektora u procesu evropskih integracija" u okviru projekta "Civilno društvo za unapređenje procesa pristupanja Srbije EU".\nRealizacijom prvog u nizu događaja u okviru nove komponente "Integracije/Inovacije" informisano je preko 80 predstavnika civilnog i poslovnog sektora u uspostavljanju i unapređenju zajedničkih inicijativa\nRealizacijom follow-up sesije Share&Envision događaja - "Shi(f)t happens", kroz unapređenje liderskih sposobnosti osnaženi su kapaciteti 10 predstavnika kompanija, učesnika prethodno realizovanog S&E događaja, dok je 5 HR menadžera informisano o samom događaju.\nRealizacijom pet Share&Envision događaja osnaženi su kapaciteti 30 kompanija kroz unapređenje liderskih sposobnosti preko 60 predstavnika višeg i top menadžmenta tih kompanija.\nRealizacijom Share&Envision Advanced događaja osnaženi su kapaciteti kompanija kroz unapređenje liderskih sposobnosti 10 predstavnika višeg i top menadžmenta.\nRealizacijom 7 Youth2Business događaja ostvarena i/ili unapređena saradnja sa 35 kompanija kroz njihovo povezivanje sa preko 280 mladih ljudi, čime su ojačani kapaciteti obe strane u procesu prevazilaženja jaza između sveta obrazovanja i tržišta rada.\nKroz brojne treninge i obuke BOŠ je doprineo jačanju kapaciteta više od 200 predstavnika civilnog društva u oblasti javnog zagovaranja i zastupanja.\nKreiranjem ponude za in-house edukacije za kompaniju Hemofarm, učešćem u dvomesečnom procesu selekcije, izborom BOŠ-a kao jednog od izvođača za in-house edukacije zaposlenih i potpisivanjem jednogodišnjeg ugovora, ostvarena je saradnja sa kompanijom Hemofarm u oblasti jačanja kapaciteta.\nNa osnovu potpisanog jednogodišnjeg ugovor o in-house edukacijama zaposlenih, ojačani su kapaciteti kompanije Hemofarm kroz obuke za rukovodioce ove kompanije.\nKreiranjem i realizacijom obrazovnog programa „Intermezzo for you“ doprinelo se unapređenju komunikacije kompanije Sarantis sa njihovim potrošačima i povećanju vidljivosti njihovog brenda Bioten kroz lični i profesionalni razvoj 15 korisnica ovog brenda.\nKroz otvorene obuke i in-house edukacije, osnaženi su kapaciteti preko 200 učesnika, predstavnika poslovnog sektora na različite teme koje odgovaraju na potrebe razvoja zaposlenih.\nUčešćem u programu AmChamps (2015/16, 2016/17 i 2017/18) ojačani su kapaciteti preko 120 menadžera i njihovih mentija na teme javnog nastupa, mentoringa, motivacije i networkinga čime je i unapređena saradnja sa AmCham-om.\nOdržavanjem sajta i kreiranjem e-commerce rešenja (online prodavnica) doprinelo se unapređenju komunikacije kompanije Trayal sa njihovim potrošačima i povećanju vidljivosti njihove ponude.


Oženi me: Šta čekaš, zaprosi ga – Nadlanu.com\nOženi me: Šta čekaš, zaprosi ga\nObjavljeno 23. okt 2013. / 21:29:21\n“Žene su oduvek bile te koje pregovaraju o uslovima emotivne veze, tako da je ovo samo nastavak“, kaže za Yahoo Shine porodični terapeut Pol Hokemejer.\nTrendovi se mešaju čak i ovde, zbog čega se u poslednje vreme ovo simpatično, sudbonosno pitanje postavlja na aerodormima, u metrou, na stadionima, pod vodom… Istim putem krenule su i odvažne dame koje su na javnom mestu zaprosile svog partnera.\nMeđutim, ovo nije jedina stvar u kojoj smo malo zamenili uloge. Prema istraživanju koje je sproveo sajt Knot, 74 odsto muškaraca kupuje prsten za veridbu, 18 odsto žena novčano učestvuje u kupovini, dok dva odsto dama samostalno kupuje prsten.\nRazlog za to je što mnoge od njih zarađuju više od svojih partnera, zbog čega smatraju da bi trebalo da mu novčano pomognu kada je reč o prstenu.\nS obzirom na to da je “timski rad” od izuzetne važnosti za održavanje veze, možda je zajednička kupovina prstena samo jedan od načina da se to i pokaže.\nIpak, kako se muškarci osećaju povodom ove zamene uloga? Ne baš tako sjajno, pokazali su rezultati studije Univerziteta u Kaliforniji.\nNaime, dve trećine ispitanih muškaraca smatra da oni treba da zaprose ženu, a ne obrnuto. Samo 2,8 odsto žena volelo bi da one same pokrenu pitanje braka i nađu se u slatkim mukama iščekujući odgovor, dok se 14 odsto dama ne bi usudilo da postavi ovo pitanje jer je “zastrašujuće”.\nmuško - ženski odnosiprosidba


Džikić ljut: ''Svašta bih rekao...'' - Sportske.net\nDžikić ljut: ''Svašta bih rekao...''\nPosle ubedljive pobede svog tima u Nišu, trener Partizana otkrio novinarima zbog čega je nezadovoljan.\nPartizan ubedljiv u Nišu, Vrabac nepogrešivi!Potvrđeni termini polufinala, Zvezda i Mega otvaraju plej-of!Partizan kažnjen zbog "Grobara"Džikić: ''Baš smo 'na žiletu', ali to mi se sviđa!''Milojeva želja posle poraza - Finale Mega vs Partizan!\nKako smo objavili ranije večeras, Partizan je u šestom kolu Grupe B Superlige savladao domaći Konstantin sa 86:62 u Nišu, a posle utakmice, trener Partizana Aleksandar Džikić je istakao da je rezultat ono što ga čini zadovoljnim, za razliku od nekih drugih stvari.\n''Ja sam zadovoljniji rezultatom nego nekim detaljima u igri. Najnezadovoljniji sam terminom u kojem je igrana ova utakmica. Svašta bih rekao, ali me je delegat smirio.\nDođeš u Niš, hoćeš da igraš pred 5-6 hiljada ljudi, ali dobro… Znalo se još u petak da neće biti TV prenosa...\nIgrali smo bez nekolicine igrača, kojima smo dali malo vremena da zaleče neke povrede'', istakao je Džikić, uzdržavajući se od oštrijih reakcija.\nOn je, takođe pohvalio domaćina i poručio da Niš zaslužuje da ima superligaša. Ipak...\n''Sad, ako me pitate o ovom kalendaru i formatu Superlige, ispada da ljudi nisu računali na to da će Zvezda ovako dobro da igra, kao da ih je sve iznenadila svojim uspesima. Posle toga, upiranje prstom jedni u druge, priče tipa 'mi smo hteli, vi niste'…\nPostoje dve verzije, svako veruje u svoju u tu nema potrebe za daljom polemikom. Ali dobro, postoji neki vremenski zid koji ne možemo da probijemo, zbog potreba reprezentacije i to je sad tako, a za ubuduće treba biti malo pametniji, pa sesti i isplanirati više scenarija'', poručio je Džikić.


Primenjiva je za štampu na keramičkim, drvenim, plastičnim, metalnim i staklenim površinama. Međutim najširu primenu nalazi u tekstilnoj industriji, zbog svog kvaliteta otiska, na osnovu kog je postala neizostavan alat modne industrije. Tekstilni predmeti poput majica, košulja, uniformi, torbi i raznih drugih dizajnerskih zamisli, dobijaju sasvim novu dimenziju kada se na istima primeni sito štampa.\nStamparija SitoGrafika može da Vam ponudi vrhunski kvalitet sito štampe, na različitim materijalima uz najkraće rokove za isporuku proizvoda.\n- PVC artikli - folije i nalepnice različith dimenzija\n- tekstil - majice, duksevi, reklamne trakice\n- papir - pozivnice, čestitke, koverte\n- promitivni akritkli - hemijske olovke, upaljači, privesci, metalne kutije za bombone, pakovanja za boce, rokovnici, držači za mobilne telefone, trakice za mobilne telefone i ključeve, podmetači za miš, kišobrani, čaše, pepeljare, setovi.\nPrednosti sito štampe:\n- kvalitetan i postojan otisak\n- mogućnost štampe na gotovo svim materijalima\n- najbolje rešenje za štampu na tekstilu\n- najbolji izbor za velike serije i tiraže\nSvuda oko nas možete primetiti predmete koji su prošli postupak sito štampe. Različiti posteri, reprodukcije, nalepnice, slike na drvetu ili plastici, nastale su ovom tehnikom. stamparije SitoGrafika je da svet oko Vas oboji raznovrsnim bojama uz pomoć sito štampe. Ekspanzija sito štampe i njena primena na tekstilu pomerila je granice mode, dizajna, stila, trendova i svakako ukusa pojedinca.


Škotska Vlada planira da zabrani proizvodnju i prodaju štapića za uši, a vjeruje se da će ova mjera prepoloviti zagađenje plastikom, rekli su aktivisti.\n"Zabrana plastičnih štapića sa pamukom za uši biće jasan znak naše ambicije da se posvetimo pitanju plastike u moru i pokazuje dalje vođstvo po tom pitanju", rekla je Rozana Kaningem iz škotskog Ministarstva za okolinu.\nOna je rekla da, uprkos različitim kampanjama, ljudi i dalje bacaju đubre u toaletu i da se tome mora stati u kraj, piše list "Gardijan".\nOvaj potez, kojim će Škotska biti prva u Britaniji koja će potpuno da zabrani ovaj proizvod, uslijedio je nakon zabrinutosti zbog broja štapića koje more izbaci na obalu nakon što su bačeni u toalet.\nIako su veliki maloprodajni lanci prebacili proizvodnju na bio-razgradive štapiće sa vrhom od papira, uvozni plastični artikli i dalje su u prodaji u manjim prodavnicama.\nRičard Dikson, direktor "Prijatelja zemlje Škotske", rekao je da je ova predložena zabrana odlična vijest za zaštitu čovjekove okoline i prirode.\n"Štapići za uši su vidljiv znak naših navika bacanja smeća koje se kasnije pojavljuje na plažama širom svijeta. Proizvođači i supermarketi već su krenuli u pravom smjeru, ali samo ova mjera garantovaće da će Škotska ukinuti svoj doprinos zagađenju mora", rekao je on.


Policijsko i političko nasilje nad građanima - Kosovo 2.0\nPiše Marijana Camović - 13.07.2020\nMože li se preko haosa u Budvi do stabilizacije u Crnoj Gori?\nUoči parlamentarnih izbora, te lokalnih u nekoliko gradova, zakazanih za 30. avgust, tenzije u Crnoj Gori svaki dan rastu. Jedan od gradova u kojem je atmosfera ugrijala do usijanja je svakako Budva.\nProtesti koji su postali i nasilni traju od 17. juna, kada su gradonačelnik i gradska vlast odbili da predaju vlast nakon nadglasavanja u lokalnoj skupštini. Već nakon tog prvog vala, policija je procesuirala 54 osobe, a uhapsila 41. Među njima su i smijenjeni predsjednik opštine Marko Carević i predsjednik Skupštine Krsto Radović.\nProtiv Dragana Krapovića koji je u ovom istom sazivu bio predsjednik Opštine prije Carevića, Specijalno državno tužilaštvo je pokrenulo postupak koji je označilo tajnim, a zbog navodnog kriminalnog udruživanja koje je za cilj imalo, navode, stvaranje haosa i blokiranje jedne raskrsnice u Budvi, što tužilaštvo se ocjenjuje kao jedan oblik represije sa državnog nivoa protiv onih koji im se suprostavljaju.\nPrema policijskim izvorima, povrijeđeno je devet policajaca, te je nanešena šteta na policijskim vozilima, ali i nekoliko zgrada u Budvi.\nIstovremeno, mediji i građani svjedoče o policijskoj brutalnost.\nCijela atmosfera učinila je Budvu, inače metropola crnogorskog turizma, ove ljetnje sezone mjestom političkih sukoba.\nBudva je jedan od rijetkih gradova u Crnoj Gori koji je nakon izbora u oktobru 2016. godine, uz minimalnu većinu, pripao koaliciji koju čine Demokratska Crna Gora i savez Demokratski front, partije koje su opozicija na državnom nivou.\nOva vlast je trajala sve dok njihov odbornik u Skupštini opštine, Staven Džaković, nije promijenio stranu i kao nezavisni odbornik (jer su i odbornici i poslanici vlasnici mandata, a ne partije preko čijih lista su došli na te pozicije), popularno rečeno, „preletio“ kod partija koje podržavaju Demokratsku partiju socijalista (DPS), vladajuća na državnom nivou.\nNakon protesta 17. juna, pred zgradom Opštine Budva pojavilo se i privatno obezbjeđenje koje uz kordone policije već 15 dana određuje ko može da uđe u zgradu Opštine Budva. Odgovarajući na pitanje jednog poslanika o tome otkud privatno obezbjeđenje ispred javne ustanove, premijer Duško Marković, inače iz DPS kao i novi predsjednik opštine Budva, je u Skupštini Crne Gore otkrio da je novoizabrani predsjednik angažovao zaštitarsku firma iz Nikšića, bez da je dao više detalja.\nTenzije u Budvi se ne smiruju danima, a podgrijava ih policijsko nasilje prema građanima, bacanjem suzavca i prekomjernom upotrebom sile.\nNa desetine slučajeva je snimljeno telefonom i emitovano u medijima i na društvenim mrežama, i sad čak ni unutrašnja kontrola rada policije ne može da zatvori oči pred brutalnošću policajaca koji prebijaju i gaze građane koji ne pružaju otpor.\nČesto nasumice, policija je prvih dana protesta u Budvi targetirala sve, i građane i opštinske funkcionere okupljene pred zgradom Opštine, ljude koji su šetali gradom, sjedjeli u lokalima…\nU Hitnoj pomoći i bolnicama su brojni tražili pomoć, među njima i smijenjeni predsjednik Opštine Marko Carević kojem je povrijeđena noga.\nNemirima i smjeni vlasti u Budvi predhodila je odluka o raspisivanju izbora.\nPolitičke partije koje nisu bliske vlasti, nezavisni intelektualci i dio NVO sektora, pokazali su se iznenađeni odlukom predsjednika Mila Đukanovića, koji je i dalje predsjednik vladajućeg DPS, da skrati za dva mjeseca mandat Skupštini Crne Gore i lokalnim parlamentima, te je smatraju neustavnom.\nNezaposlenost je za 17 odsto veća u odnosu na period prije sredine marta kada je počela kriza.\n„Na nama je da ih pobijedimo i to ćemo sa zadovoljstvom učiniti“, kazao je Đukanović, predsjednik države govoreći kao kao lider partije, nakon što su čelnici opozicije odbili da se sastanu sa njim i dogovore datum izbora.\nNeki analitičari smatraju da je to Đukanovićev pokušaj da dobije još jedan mandat prije nego što se na jesen pokaže dubina ekonomske krize koja će tek da zadesi državu zbog totalne blokade privrede koja je trajala dva mjeseca, propale turističke sezone, državnih dugova koji su se nagomilali i koji se još gomilaju.\nZvanične procjene su da će prihodi od turizma biti manji za 40 odsto ali sudeći po praznim hotelima i plažama i po očekivanjima turističkih radnika taj pad će ići do 60 odsto. Nezaposlenost je za 17 odsto veća u odnosu na period prije sredine marta kada je počela kriza, a ove godine nema ni sezonskih radnika.\nNakon rebalansa budžeta i novih pozajmljivanja predviđanja su da će javni dug porasti na više od 82 odsto BDP-a.\nUpozorena iz EU i Amerike\nBudva je samo jedan, ali trenutno najveći požar koji Đukanović gasi. Još uvijek se nisu smirili protesti i negodovanja pravoslavnih vjernika okupljenih oko Srpske pravoslavne crkve, a zbog u neslaganja sa Zakonom o slobodi vjeroispovijesti. Litije, zajedničke javne molitve, koje organizuju od početka godine su utihnule tokom mjera zbog pandemije, ali se ponovo bude.\nNakon posljednjih dešavanja u Budvi, probudila se i međunarodna zajednica. Prve reakcije stigle su iz američke ambasade i delegacije EU.\nTako je ambasadorka SAD Džudi Rajzing Rajnke, izrazila negodovanje zbog metoda koje vlast koristi u Budvi, pozvajući na dijalog i obavezno izbjegavanje nasilja, ali je izrekla i opomenu DPS-u i Đukanoviću.\nEvropska komisija je Podgorici uputila takozvani non-pejper, koji je detaljno ukazuje na duboku krizu u sudstvu, brojne neriješene afere, neriješene slučajeve napada na novinare, neustavne odluke i generalno nedostatak vladavine prava.\nSličan poziv je stigao i iz Delegacije Evropske unije u Crnoj Gori koji su pozvali na “dijalog” i “mirno i uredno sprovođenje” izbora.\nVažno je podsjetiti da je neposredno prije ovih nemira, Evropska komisija Podgorici uputila takozvani Non pejper, koji je detaljno ukazuje na duboku krizu u sudstvu, brojne neriješene afere, neriješene slučajeve napada na novinare, neustavne odluke i generalno nedostatak vladavine prava u Crnoj Gori.\n„U izvještaju je ponovljeno da su Sudski i Tužilački savjet i dalje pod neprihvatljivim političkim uticajem, što je još jedan od problema kojim institucije i ne pokušavaju da se pozabave”, komentarisali su u svom saopćenju Non paper u NVO Institut alternativa.\n“Predsjednici sudova se uporno biraju na više od dva mandata protivno međunarodnim preporukama. Na čelu Ustavnog suda je izmišljeni “predsjedavajući” sudija što ozbiljno narušava povjerenje u ozbiljnost ove institucije.“\nCrna Gora ima status zemlje kandidata koja je otvorila pregovore sa EU u junu 2012. godine.\nIzbori će svakako donijeti neka razrješenja, ali u uslovi u kojima će biti održani će, očekuje se, biti daleko od demokratskih jer od prošlih izbora do danas nije urađena izmjena seta izbornih zakona kojima je ta oblast trebala da se reguliše.\nDa li će izbori biti odskočna daska za konkretnije približavanje tekovinama EU, ostaje da se vidi.K


Dodik: Republika Srpska pripada Srbiji - Politika - Dnevni list Danas\nPočetna » Vesti » Politika » Dodik: Republika Srpska pripada Srbiji\nFoto: Nenda Đorđević/Fonet (arhivska fotografija)\nPredsednik Republike Srpske (RS) Milorad Dodik izjavio je večeras da se zna šta\nSrbi u tom entitetu Bosne i Hercegovine žele – da budu zajedno sa Srbijom i da „RS pripada Srbiji, šta god rekli u Stejt dipertmentu, Briselu“ ili na nekom drugom mestu.\nDodik je, na otvaranju „Dana Srpske u RS“, rekao da je uveren da integracija RS u Srbiju u budućnosti neće doći u pitanje, i da to nije samo san. Ne želim da se odreknem svojih snova da Srbija i RS budu budu jedno, u državnom, političkom i materijalnom smislu, poručio je on.\nNe želim da se odreknem svojih snova da Srbija i RS budu budu jedno, u državnom, političkom i materijalnom smislu. Snove nam ne možete zabraniti da se dešavaju. Ja sanjam to, želim, i radim na tome, poručio je on.\nDodik je preneo da je, od početka manifestacije, uvek razmišljao da li RS treba uopšte da se predstavlja u Srbiji, i da je shvatio „da RS pripada Srbiji, i da ne treba da se predstavlja“.\nKao što smatram i da Srbija pripada nama u RS, jer je to jedno, dodao je on.\nDodik je rekao i da ne smeju da se zaborave ljudi koji su imali viziju stvaranja RS, i pri tom su žrtvovali sebe i porodice“, a sada su „utamničeni zbog velike ideje koja se zove RS“, i precizirao da se radi o Radovanu Karadžiću, Ratku Mladiću i mnogim drugim.\nPredsednik Srbije Aleksandar Vučić sastao se danas u Beogradu sa predsednikom Republike Srpske Miloradom Dodikom sa kojim je razgovarao o aktuelnoj političkoj situaciji u regionu.\nDvojica sagovornika ocenila su da Republika Srbija i Republika Srpska nikada nisu bolje sarađivale i naglasila da očekuju dalji napredak odnosa. Predsednik Dodik, uz zahvalnost za dosadašnju podršku, i u budućnosti očekuje podršku Srbije. On je upoznao predsednika Vučića sa političkom situacijom u Republici Srpskoj i Bosni i Hercegovini.\nPredsednici Vučić i Dodik saglasili su se da će u narednom periodu još bliže sarađivati na polju ekonomije i infrastrukture, kao i da će timovi Republike Srbije i Republike Srpske početi da rade na sastavljanju Deklaracije o opstanku srpske nacije.\nU Narodnom pozorišti večeras je otvorena manifestacija „Dani Srpske u Srbiji“\nSkup je pozdravio i patrijarh srpske pravoslavne crkve Irinej, koji je konstatovao da Drina nije reka koja deli srpski narod, nego most koji ga spaja, što je bilo kroz čitavu istoriju.\nOn je naglasio da je postojanje RS jedini način da srpski narod ostane na tom prostoru i da je zato jedinstvo sa Srbijom „normalno i sasvim prirodno“.\nŽelimo mir našem narodu i drugim narodima sa kojima delimo ovo podneblje… Želimo mir i slogu sa svim ljudima dobre volje, osuđeni smo da živimo zajedno, poručio je patrijarh.\nManifestacija „Dani Srpske u Srbiji“, trajaće sedam dana i odvijaće se u 20 gradova, i na njoj će biti predstavljena privreda, kultura, nauka i sport RS.


Astro telefon Nemačka, kontakt brojevi astrologa u Nemačkoj\nOblikovanje svakodnevnog života bazirano je na donošenju velikih i malih odluka. Napraviti pravi izbor zahteva da odaberemo najbolje moguće opcije koje će nas osnažiti da krenemo napred. No, pravljenje izbora je često prožeto mnogim sumnjama i nedoumica zbog čega dolazi do pogrešnih poteza ili oklevanja. Šta god da se dešava u našem životu, bilo da tražimo odgovore ili savet za dalje, astrologija i astro telefon nemačka će pomoći u nalaženju najboljeg rešenja.\nIz astrološke perspektive, nalaženje razloga i uticaja određenih situacija zahteva dublju interpretaciju natalnog grafikona, tranzita i aspekta. Različite astrološke tehnike su primenjive u svakodnevnom životu i dostupne na opcijia astro telefon nemačka kroz astro broj Nemačka koji je naveden na stranici.\nAstrologija spada u najstariju nauku o planetama i zvezdama, koja se do danas koristi za dobijanje odgovora u svim oblastima čovekovog života. Natalna karta rođenja je jedinstven nacrt planetarnih energija koje su bile prisutne u času čovekog rođenja. Kao važan alat, astrologija i astro telefon nemačka u profesionalnom savetovanju doprineće da se otključaju odgovori koji vode ka snažnom procesu obnove i oslobađanju od blokada.\nOtkriti svoje najveće prednosti u sadašnjosti i spremnije se suočiti sa izazovima su ključni prioriteti koji osiguravaju da održimo stabilnost u svakodnevnom životu. Bez obzira da li je reč o ljubavnom partnerstvu, poslovnom ili finansijskom području, astrologija i astro telefom nemačka nude praktične odgovore i smernice. Na taj način se osigurava da izbegnemo nepotrebne nedoumice ili zamke pogrešnih odluka. Astrologija kao drevni jezik planeta i zvezda korak po korak nas vodi ka uravnoteženijem životu i važnim spoznajama.\nNa astro telefon nemačka dobijaju se odgovori za posao, zdravlje, novac, ljubav\nRaspored planeta u natalnom grafikonu je uvid u sve predispozicije koje su pružene pojedincu kroz život, a ne magična formula koja govori o bogatstvu. Svako područje istraživanja u astrologiji je jedinstveno, a tehnike predviđanja usmerene na sagledavanje prespektive u različitim oblastima. Za savremenog čoveka profesionalna astrologija i astro telefon nemačka je izvanredna opcija uz pomoć koje se objektivno i racionalno sagledavaju različite situacije vezane za prošlost, sadašnjost i budućnost. Posavetovati se sa vrhunskim astrologom pozivom na astro telefon nemačka dobijaju se odgovori vezani za posao, zdravlje, novac, ljubav, kao i sva područja koja su problematična ili gde treba pristupiti sa više mudrosti.\nPoznato je da sinteza kvalitetnog života sagledana iz astrološkog ugla je vezana za mnoge obrasce planeta u natalnom grafikonu i aktuelnom planetarnom razdoblju. Sagledati suštinu i srž onoga što je problematično zahteva veliko znanje i iskustvo profesionalnog astrologa. Uz astro telefon nemačka imamo tu mogućnost, a svako astrološko savetovanje biće uvek veoma korisno.\nAstro telefon nemačka omogućava da se razjasne mnoge nejasnoće\nAnalizirati celu situaciju, a ne samo jedan njen deo, kroz astrologiju i astro telefon nemačka omogućava da se razjasne mnoge nejasnoće i dobije mnogo bolja perspektiva za dalje. U svemu tome uočiće se mnogi skriveni uticaji koji često blokiraju stvarni pomak ili utiču na svakodnevni život. No, kako je astrologija prediktivna tehnika ona može učiniti mnogo toga – da se rešimo nesigurnosti ili mnogih prevrata. Planete i planetarni tranziti su dragocena pomoć na tom putu i procesu nalaženja rešenja. Svemir nas podseća da upravo kroz planete možemo spoznati, otkriti i mnogo bolje razumeti svoj sudbinski put.\nPlanetarne energije u različitim razdobljima daju odgovore na fascinantan način. Razumevanje njihovog uticaja i delovanja možemo se mnogo spremnije suočiti sa svim onim što narušava pravu ravnotežu života. Svaka planeta ima svoj “model” delovanja, a planetarni obrasci kroz različita razdoblja su sjajan način da otkrijemo kada je najpovoljniji period, a kada najslabiji za preduzimanje akcije i delovanje. Pozivom na astro telefon nemačka astrolozi će vam otkriti mogućnosti u različitim područjima, kada je razdoblje rasta, a kada je ciklus koji u sebi ima negativne tendencije.\nU raznovrsnim tehnikama i metodama predviđanja, astrolozi na opciji astro telefon nemačka, kroz tranzite i aspekte predočiće na sektore rasta i ona područja gde treba biti više pažljiv. Budući da svaka planeta ima svoje jedinstvene kvalitete možemo videti i njihovo delovanje u tranzitima i formiranim aspektima. Na primer, Mesec se zadržava oko dva dana u jednom znaku i opisuje reakcije koje mogu varirati, od najlepših osećaja do potpuno negativnih, u zavisnosti od drugih planeta i aspekata.\nKada je u pitanju ljubavni život, Venera i Mars, upućuju na snagu i najdublje osećaje, dok Jupiter, planeta velike sreće, u dobrim aspektima donosi izuzetne prilike za rast i okretanje situacije u svoju korist. Međutim, kada se osoba suočava sa mnogim izazovima, tada su najčešće prisutni neharmonični aspekti Jupitera sa Marsom, Plutonom ili Saturnom. Naravno, najvažniji tranziti se odnose na sporohodne planete i imaju trajan uticaj na pojedinca. Ukoliko želite saznati najvažnija razdoblja, odnosno cikluse rasta i preokreta, pozovite astro telefon nemačka i dobićete detaljnu astrološku analizu na nedeljnom, mesečenom ili godišnjem nivou.\nSvaka astrološka konsultacija, koju možete dobiti pozivom na astro telefon nemačka, doneće potpuni uvid o važnost sadašnjeg perioda, sa naglaskom na predstojeće događaje. Korišćenjem astrologije dobijamo odgovore na mnoga pitanja, od odabira najboljeg vremena za preduzimanje akcije, pa sve do otkrivanja složenih aspekta koji utiču na vreme nezadovoljstva ili komplikacije u području poslovanja, ljubavi, novca i zdravlja.


Kairo - Sputnjik Srbija\n00:51 18 Jun 2021\nZlatna parada faraona: Kraljevske mumije stigle u Kairo /video/\nEksplozija u centru Kaira: Najmanje troje poginulo\nU centru Kaira, u blizini Univerziteta El Azhar, odjeknula je eksplozija u kojoj je poginulo najmanje troje ljudi, a pretpostavlja se da ima i ranjenih, prenosi televizija „Skaj njuz Arabija“.\nBolton i Pompeo smiruju uspaničene saveznike na Bliskom istoku\nAmerika ne menja strateške prioritete na Bliskom istoku i ostaje čuvar interesa svojih partnera u regionu. To je poruka koju je tokom turneje po Bliskom istoku preneo državni sekretar SAD Majk Pompeo.\nNapad kod piramida: Eksplodirao autobus sa turistima u Kairu, dvoje mrtvih, 12 ranjenih\nDvoje turista iz Vijetnama je poginulo, a 12 je ranjeno u eksploziji koja se dogodila u blizini piramida kod Gize u egipatskoj prestonici, saopštilo je Ministarstvo unutrašnjih poslova Egipta.\nKefrenova piramida se otvara posle restauracije\nKefrenova piramida u Gizi u Egiptu biće sutra otvorena za posetioce, nakon potpune restauracije koja je trajala dva meseca, saopštilo je egipatsko Ministarstvo za antikvitete.\nEgipatska urbana džungla i dame bez straha: Parkur osvaja i lepši pol\nParkur je sport koji već godinama ima sve više pristalica širom sveta. Ali pošto je veoma opasan, uglavnom su muškarci bili ti koji su se njime bavili. Međutim, grupa neumornih egipatskih devojaka ruši konzervativne norme svoje zemlje i na veoma uspešan način se nosi sa izazovima u napornoj fizičkoj disciplini.\nEksplozija u fabrici hemikalija nadomak kairskog aerodroma (video)\nU eksploziji u fabrici hemikalija, nedaleko od kairskog aerodroma, povređeno je 12 ljudi, javila je danas egipatska novinska agencija MENA.\nArapska solidarnost: Kairo protestuje protiv Trampove odluke\nOvako se u Egiptu protestovalo protiv Trampove odluke da Jerusalim prizna kao glavni grad Izraela.\nKairo: Sukob policije i stanovnika\nNajmanje jedna osoba je poginula, a 50 je povređeno u sukobima koji su izbili između egipatske policije i stanovnika ostrva Varak na reci Nil u Kairu, saopštile su egipatske vlasti.\nU oružanom napadu u Kairu ubijena dva policajca\nU napadu u Kairu ubijena su dva policajaca na kontrolnom punktu, saopštila je egipatska državna novinska agencija.\nAsad: Neću da pregovaram sa teroristima\nPredsednik Sirije Bašar Asad izjavio je da su za rešavanje sukoba u njegovoj zemlji ključni borba protiv terorizma i sporazumi o prekidu vatre na lokalnom nivou.\nEksplozija u Kairu, poginulo pet osoba\nU Kairu je odjeknula eksplozija. Prema prvim podacima ima žrtava.\nNapadači u Kairu koristili petarde i vatromete, niko nije povređen\nNapadači na hotel i autobus s turistima u prestonici Egipta nisu koristili vatreno oružje nego petarde i vatromete, prenosi informativni portal El Masri el Jaum, pozivajući se na izvor u egipatskim organima bezbednosti.\nEksplozija gasa u Gizi, troje poginulih, 11 ranjenih\nZamenik predsednika Komisije za državne poslove Rašvan Husein Rašvan poginuo je od rana zadobijenih kada se usled eksplozije obrušila stambena kuća u Kairu, saopštio je internet sajt lista El Vatan.\nPronađena tela 129 poginulih u padu ruskog aviona\nEgipatski spasioci pronašli su tela 129 poginulih u padu ruskog aviona koji je leteo iznad Sinaja, izjavio je premijer Egipta Šerif Ismail.


Veljović u Prištini: CG nema teritorijalnih pretenzija\nCrna Gora nema teritorijalnih pretenzija prema bilo kojoj državi, a njena administrativna i državna granica je jasno definisana, rekao je danas u Prištini direktor crnogorske policije Veselin Veljović, prenosi Beta.\nKako je saopšteno iz Uprave policije, Veljović je u razgovoru sa svojim kosovskim kolegom Šeremetom Ahmetijem naglasio da je bezbijednosna situacija u Crnoj Gori stabilna.\nNa sastanku je dogovoreno da se pojačaja aktivnost Kosova i Crne Gore za izgradnju zajedničkog graničnog prelaza na Kuli.\nDvojica direktora ocijenili su da je nasilno uklanjanja table u tom području pojedinačan incident koji ne treba politizovati i zloupotrebljavati.\nKonstatovano je da će takva i druga sporna pitanja u vezi sa državnom granicom rješavati nadležni organi Kosova i Crne Gore, piše u saopštenju.\nMještani sela iz opštine Peć protestovali su prošle nedjelje zbog postavljanja znakova obavještenja na graničnoj liniji između Crne Gore i Kosova i zbog navodnog zauzimanja teritorije unutar Kosova.


Propala druga najveća italijanska avio-kompanija – The PRESTIGE\nDruga najveća italijanska aviokompanija nakon “Alitalije”, saopštila je u utorak da je odluka o prestanku rada donesena na sastanku njenih dioničara.\n“Alisarda”, koju je osnovao Aga Khan, kontrolirala je 51% firme “Air Italy”, dok je “Qatar Airways” imao 49% udjela u kompaniji.\n“Qatar Airways” je u izjavi naveo da je bio spreman da uloži više u italijansku kompaniju.\n– Čak i uz promjenjivo konkurentno okruženje i sve teže tržišne uslove koji ozbiljno utiču na industriju avio saobraćaja, “Qatar Airways” kontinuirano iznova potvrđuje svoju obvezu, kao manjinski dioničar, da nastavi da ulaže u kompaniju – navodi se u saopštenju.\nDodaju da je “Qatar Airways” bio spreman da odigra svoju ulogu u podržavanju rasta aviokompanije, ali da je to bilo moguće samo uz predanost svih dioničara.\n“Air Italy”, koja je ranije bila poznata kao “Meridiana”, saopštila je da će letove od utorka do 25. februara obavljati drugi prevoznici. Letovi rezervisani nakon tog datuma biće refundirani.\nAviokompanija sa sjedištem na Sardiniji obavljala je letove kroz cijelu Italiju i do odredišta na dugim relacijama, uključujući Njujork, Majami i Los Anđeles. Nudili su i direktne letove iz Italije do lokacija u Africi, uključujući Kairo i Lagos.\nNajnoviji bankrot među evropskim kompanijama\n“Air Italy” je najnovija u nizu evropskih aviokompanija koje su propale zbog žestoke konkurencije i promjena poslovnih modela.\n“Primera Air” je prestala je s radom u oktobru 2018. U februaru 2019. njemačka firma “Germania” podnijela je zahtjev za bankrot, a britanska aviokompanija “Flybmi” prestala je da saobraća, prenosi BiznisInfo.ba.\nIslandski prevoznik “Wow Air” ostavio je putnike na cjedilu kad je mjesec dana kasnije iznenada prestao s radom.\nU međuvremenu, italijanska vlada pokušava održati u životu kompaniju “Alitalia”.\nAkcionari “teški” 30 biliona dolara traže od kompanija da smanje štetne emisije


Raste većina poslovnih segmenata Atlantik Grupe - Bizlife.rs\n13:24 Zagreb, 26/07/2018\nAtlantik (Atlantic) Grupa je u prvom polugodištu ove godine ostvarila ukupni prihod od prodaje u iznosu od 332 miliona evra, što je u odnosu na isti period prethodne godine rast od 4,1 odsto, ukoliko se isključi uticaj prodate uslužne proizvodnje sportske prehrane usled prodaje proizvodnih pogona belgijskom Aminolabsu.\nKako je saopšteno iz kompanije, dobit pre kamata, poreza i amortizacije (EBITDA) iznosi 39,5 miliona evra i veća je za 5,3 odsto, dok je neto dobit nakon manjinskih interesa porasla 8,8 odsto na 22,3 miliona evra.\nPotpredsednik Atlantik Grupe za finansije Zoran Stanković rekao je da rast prihoda i dalje prati rast profitabilnosti, a da kompanija nastavlja i s daljim smanjenjem zaduženosti.\n„Iza nas je balansirano polugodište u kojem beležimo rast na svim značajnim tržištima i većini poslovnih područja“, kazao je Stanković.\nOd događaja koji su obeležili polugodište, iz kompanije izdvajaju uspešno okončanje procesa izglasavanja nagodbe poverilaca Agrokor Grupe.\nPolugodište će obeležiti i nedavno potpisani ugovor o kupoprodaji društva Neva kojim taj najveći proizvođač kozmetike u Hrvatskoj prelazi u vlasništvo kompanije Magdis, poznate po renomiranoj robnoj marki Biobaza, kao i farmaceutskih i medicinskih sirovina.\nAtlantik je na ovaj način nastavio da sprovodi svoj strateški program dezinvestiranja „non-core“ malih poslovnih operacija, započet lani prodajom proizvodnih pogona sportske i aktivne prehrane belgijskom Aminolabsu.\nPolugodište je obeležila i konsolidacija distributivnog poslovanja. Ugovorena je saradnja sa novim principalima – Red Bullom u Srbiji i Mars grupom u Hrvatskoj, što je omogućilo stabilan rast distribucije na tim tržištima.\nOsim toga, u internoj organizaciji celokupno distributivno poslovanje reorganizovano je u jedinstveno područje. Među brojnim inicijativama iz razvoja sopstvenog asortimana posebno se ističu rezultati nove proizvodnje Argete u SAD-u, dvocifreni rast instant turske kafe Black’n’Easy i redizajnirane Cockte sa odličnim rezultatima postignutim u HoReCa kanalu.\nprihodi izvestaj atlantik grupa


Makić: Grahovo nema pomoći federalne vlade Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Novosti BiHGradoviBanjalukaDruštvoObrazovanjeEx -YuSvijetHronikaIntervju Gradovi\nMakić: Grahovo nema pomoći federalne vlade\nSrna 14.08.2012 13:26 BANJALUKA - Načelnik opštine Bosansko Grahovo Uroš Makić izjavio je danas da Vlada Federacije BiH /FBiH/ apsolutno ne pomaže ovoj opštini, koja se susreće sa velikim problemima i u kojoj 40 odsto teritorije još nema električnu energiju.\n"Ni nakon sastanka s premijerom FBiH Nerminom Nikšićem, koji je održan prije više od mjesec dana, nema konkretnog odgovora na naše molbe da nam se pomogne. Imamo podneseno 1.400 zahtjeva za obnovu stambenih jedinica, a za elektrifikaciju je potrebno izdvojiti tri miliona KM", rekao je Makić Srni.\nOn je istakao da je infrastruktura na području opštine u veoma lošem stanju, da treba dosta sredstava izdvojiti za njenu obnovu, kao i za stvaranje uslova za povratak ljudi.\nMakić je naveo da je od federalnog premijera zatražena pomoć i za budžet, jer su trenutna dugovanja oko 600.000 KM.\n"Nikakvog konkretnog odgovora na naše molbe premijera FBiH nema, iako smo mu predočili da je ukupno stanje na području naše opštine veoma loše. Očekivali smo sastanak i sa predstavnicima Ministarstva za izbjegla i raseljena lica FBiH, ali su se i oni oglušili o naše zahtjeve", napomenuo je Makić.\nPredstavnici opština Bosansko Grahovo, Glamoč i Drvar održali su prije više od mjesec dana sastanak sa federalnim premijerom Nerminom Nikšićem na kojem su ga informisali o svim problemima sa kojima se susreću ove opštine.


BORBA ZA PLEJ-OF: Radnik u Surdulici uz besplatan ulaz dočekuje Napredak - Domaći fudbal, Fudbal\nHotSport»Fudbal»Domaći fudbal»BORBA ZA PLEJ-OF: Radnik u Surdulici uz besplatan ulaz dočekuje Napredak\nBORBA ZA PLEJ-OF: Radnik u Surdulici uz besplatan ulaz dočekuje Napredak\nStefan Smuđa| 2019-03-15T16:38:37+01:00\t15. mar 2019. 16:22|0 komentara|HotSport\n‘Subotnji meč sa Napredkom je direktna borba za plej-off, biće čvrsto i neizvesno’, čulo se na redovnoj konferenciji pred meč 27.kola u Surdulici.\n– Jesenas kada su oni bili apsolutni favoriti, utakmicu smo u Kruševcu odigrali 1:1, a evo dočekali smo momenat kada smo došli na razliku da su ispred nas tri boda. Očekujem da igramo na pobedu, očekujem da odigramo dobro i na kraju da pobedimo – kaže trener Radnika, Milan Milanović.\nUprava superligaša iz Surdulice donela je odluku da svoje navijače nagradi besplatnim ulazom za ovu utakmicu.\n– Nadam se da će kao i do sada, Suruličani prepoznati naš cilj i doći u što većem broju da nam daju podršku. Pred nama je jedna od najvažnijih utakmica u sezoni, koja nam donosi plej-off. Jako nam je bitna ta pobeda u ovoj utakmici radi boljeg pozicioniranja, dok po nekim kalkulacijama Napredku nedostaje jedna pobeda za zadržavanje u gornjem delu tabele. Stoga mogu reći da nas očekuje jedna vrlo teška i neizvesna utakmica koju ćemo u svakom slučaju bolje odigrati uz podršku naših navijača – dodaje Milanović.\nUtakmica Radnik – Napredak, igra se u subotu od 16:00 na Gradskom stadionu u Surdulici.\nTAGOVI: Superliga Srbije, Milan Milanović, Napredak Kruševac, Radnik Surdulica\nI to se sam ponudio klubu iz šestog ranga takmičenja.


FK Crvena Zvezda i EUnet – Partnerstvo za kvalitetno online iskustvo – Personal magazin\nDanas je u Medija centru stadiona Crvena zvezda održana konferencija za medije kojom je najavljen početak saradnje FK Crvena zvezda i lidera na polju Internet komunikacija, kompanije EUnet. Novi partner…\nDanas je u Medija centru stadiona Crvena zvezda održana konferencija za medije kojom je najavljen početak saradnje FK Crvena zvezda i lidera na polju Internet komunikacija, kompanije EUnet.\nNovi partner Crvene zvezde, kompanija EUnet ovom prilikom je najavila sve buduće zajedničke aktivnosti usmerene ka poboljšanju usluge koja će navijačima omogućiti da u svakom trenutku prate događaje svog omiljenog kluba u online okruženju.\n“Čast nam je što je FK Crvena zvezda našoj kompaniji poverila brigu o svom kompletnom online prisustvu, kako bi svi njeni verni navijači u svakom trenutku mogli da se informišu o dešavanjima u klubu, kao I da na najbezbedniji način kupuju karte I navijačke rekvizite u Zvezdinoj online prodavnici. U planu je proširenje saradnje u vidu specijalnih paketa za sve Zvezdine navijače, a za sada smo im obezbedili potpuno besplatna tri meseca korišćenja EUnet ADSL Interneta. U nastavku saradnje možete da očekujete da ćemo sve utakmice Crvene zvezde prenositi online, putem servisa video striming, rekao je Milan Miličić, direktor marketinga I prodaje EUneta.\nGoran Bročić, direktor marketinga Crvene zvezde je izrazio svoje zadovoljstvo saradnjom i tom prilikom je izjavio: “Crvena zvezda nastavlja da radi i sarađuje sa liderima u svim delatnostima. Ovaj ugovor sa EUnetom je za nas čast i obaveza i sigurno je da će šampionski hod biti još lakši kad je EUnet uz nas”\nFK Crvena Zvezda i EUnet – Partnerstvo za kvalitetno online iskustvo was last modified: December 21st, 2010 by Redakcija\nADSLEUnetEUnet ADSL InternetFK Crvena Zvezdaonline iskustvo\nLaptop za OŠ “Petefi Šandor” u akciji “Klikni bezbedno”


Vjesti Dana: Frizer mu spalio kosu: Milan Stanković nadogradio šiške !\nFrizer mu spalio kosu: Milan Stanković nadogradio šiške !\nMilan Stanković je prepoznatljiv po svom imidžu, frizuri... Ali da se nedavno pojavio na nekom snimanju nakon što je izašao iz frizerskog salona, sigurno je da se takav Milan ne bi dopao onima kojima je bio uzor.\nNaime, Stanković je od svog fizera tražio da ga ofarba u plavo jer se želi vratiti staom imidžu. Iako ga je frizer upozoravao govoreći kako bi to trebali uraditi postepeno, Milan ga nije slušao već je insistirao da to uradi istog dana. On ga je poslušao, ali nakon što mu je stavio blanš na kosu, spalio mu je šiške pa je Milan „pobijesnio" u salonu.\nAli frizeru nije mogao ništa reći jer je svjestan da ga je upozoravao na posljedice. Zato mu nije preostalo ništa drugo već da mu nadograde šiške u svjetlijoj boji. Na kraju je Milan izašao iz salona s onakvom bojom kakvu je i želio... ko mari na nadogradnju. IZVOR:expressmag.ba


Društvo i ekonomija: Policija u EPS-u! Vučić:Sprema se ozbiljna "metla" - BalkaniYUm.TV '); } //]]>\nPolicija u EPS-u! Vučić:Sprema se ozbiljna "metla"\nPripadnici policije ušli su u Elektroprivredu Srbije, gde proveravaju poslovanje ovog preduzeća, saznaje Tanjug. Sprema se "ozbiljna metla za mnoge ljude koji su se bogatili na državnoj grbači", kaže premijer.\nRTS je sinoć objavio da EPS tresu smene zbog trgovine strujom, zbog koje je preduzeće izgubilo oko 300 velikih potrošača.\nTa televizija objavila je da je iz bivšeg "EPS Snabdevanja" koje je od juna pripojeno Elektroprivredi, smenjeno ili premešteno na druga radna mesta 15 rukovodilaca.\nMalverzacije u EPS-u, šteta i do 10 miliona evra?\nU EPS-u nisu hteli da govore o smenama dok se ne završi kompletna provera poslovanja.\nZbog povoljnije cene struje, EPS je i na liberalizovanom tržištu uspevao da zadrži veliki deo velikih potrošača. Ali ove godine mnoge kompanije nisu produžile ugovor jer su im drugi trgovci ponudili niže cene.\nTo je bio alarm za angažovanje unutrašnje kontrole EPS-a koja je, kako RTS saznaje, otkrila da su upravo ljudi iz "EPS Snabdevanja" javljali konkurenciji cenu i menjali parametre obračuna i to kada je struja na berzi bila najjeftinija.\nPozivajući se na svoja saznanja, "Blic" piše da je u jednoj od najvećih afera koja je ikada protresla ovo javno preduzeće otkriveno da je rukovodstvo "EPS Snabdevanja" uvećavalo indeks za proračun struje za velike i državne kupce, dodavajući još dva broja iza decimala definisanog iznosa, čime je EPS gubio mnogobrojne poslove na tenderima, jer je struja bila skuplja nego kod drugih ponuđača, a pre svega kod jedne privatne firme koja je dobijala poslove.\nFaktički, cena struje je uvećavana suprotno utvrđenom cenovniku, zbog čega je EPS bio nepovoljniji na tenderima, pa su u 2016. godini izgubili čak 1.500 mernih mesta i blizu 300 velikih i državnih kupaca, prenosi Tanjug.\nTi kupci su uglavnom završili kod privatne firme "Proenerdži BGD", ćerke firme "Proenerdži Hrvatska", čija je matična kuća "Ezpada" iz Češke. "Proenerdži BGD" je od EPS uvek na tenederima bio povoljniji upravo za ta dva dodata broja iza decimale. Sve ovo dešavalo se u vreme dok je na čelu EPS-a bio Aleksandar Obradović, a direktor "EPS Snabdevanja" bio je Dragan Jeremić.\nZbog sumnje da se radi o organizovanoj grupi koja je nanela štetu od više desetina miliona evra, ceo slučaj preispituje MUP, a o svemu ovome obavešteni su i najodgovorniji ljudi u zemlji.\nMilorad Grčić, v. d. generalnog direktora EPS, zbog svega ovoga je smenio 15 rukovodilaca "EPS Snabdevanja", među kojima su Vojin Trifunović, rukovodilac zajedničkog projekta EPS grupe, Zoran Milašinović, direktor sektora prodaje za strateške kupce, Goran Bogdanović, šef službe za kupovinu energije, Boris Mandić, direktor Sektora za komercijalno planiranje i ponude, Mlađen Milešević, vodeći menadžer prodaje, Vukašin Jeremić, vodeći stručni saradnik za krajnje korisnike. Onaj za koga se sumnja da nije bezgrešan u celoj ovoj operaciji je i Dragan Jeremić, bivši direktor "EPS Snabdevanja", koji je još prethodno smenjen i otišao je iz kompanije, prenosi Tanjug.


Miloš Mavrak oslobođen svih optužbi za zločine u Bileći - Glas Srpske\nMiloš Mavrak oslobođen svih optužbi za zločine u Bileći\nSrna 01.10.2020 16:06\nSARAJEVO - Sud BiH dostavio je ispravku saopštenja u kojem je navedeno da je Miloš Mavrak, optuženi u predmetu "Boris Bošnjak i drugi", u cjelosti oslobođen optužbe za zločin počinjen u Bileći 1992. godine.\nSud BiH je u juče saopštio da je Mavrak djelimično oslobođen optužbe za krivično djelo za koje se teretio.\nSud BiH juče je osudio Borisa Bošnjaka, Miodraga Grubačića i Iliju Đajića, koji su se teretili za ratne zločine nad nesrpskim stanovništvom u bivšoj kasarni "Moša Pijade" u Bileći na ukupno 21 godinu zatvora.\nBošnjak je osuđen na 10 godina, Grubačić na pet, a Đajić na šest godina zatvora.\nBošnjak i Đajić djelimično su oslobođeni optužbe da su u okviru širokog i sistematičnog napada vojnih, paravojnih i policijskih snaga Republike Srpske, usmjerenog protiv civilnog bošnjačkog i hrvatskog stanovništva opština Mostar, Gacko, Nevesinje, Bileća i Stolac, kao pripadnici Vojske Republike Srpske, a kao saizvršioci, vršili progon te nečovječno postupali u namjeri nanošenja velike patnje kod više osoba, čime bi počinili krivično djelo zločini protiv čovječnosti.\nBošnjak je, prema optužnici, bio pripadnik Sedmog bataljona Vojne policije Vojske Republike Srpske i obavljao dužnost komandira straže, dok su ostala trojica bili stražari.


Home / Projekti / Održan Sastanak Pregovaračke grupe 27 sa Nacionalnim Konventom\n13.07.2017. Ministarstvo zaštite životne sredine je iniciralo sastanak na kojem su nevladinom sektoru u saradnji sa Nacionalnim Konventom o EU predstavljeni status Poglavlja 27, kao i problemi i naredni koraci u izradi pregovaračke pozicije za ovo poglavlje. Sastanak je održan u četvrtak, 06.07. 2017. u prostorijama Narodne skupštine, ulica Kralja Milana 14.\nNa otvaranje sastanka došao je i novo izabrani ministar novog ministarstva Goran Trivan, koji se obratio učesnicima podužim govorom. Ministar je više puta podvukao da će biti nemoguće uraditi bilo šta u ovom Poglavlju bez podrške nevladinog sektora i medija.\nNa sastanku smo od Stane Božović, šefice pregovaračke grupe 27, čuli sledeće informacije:\nUpravo je u toku druga analiza Drugog nacrta pregovaračke pozicije.\nU narednom periodu nam predstoji sređivanje samog teksta i dopune informacija sa statističkim podacima. Započeta je izrada Specifičnih planova za implementaciju za 8 direktiva iz oblasti upravljanja otpada i vodama uz podršku EAS projekta. 8 radnih grupa za specifične planove implementacije je formirano, a ovi planovi će predstavljati osnovu za prelazne periode. Takođe je započeta izrada Akcionog plana za administrativne kapacitete za Poglavlje 27. Uspostavljena je saradnja sa projektima u toku. Takođe se očekuje revizija specifičnog plana za implementaciju Direktive o industrijskim emisijama.\nU narednom periodu radiće se specifični planovi za pojedine propise iz oblasti zaštite vazduha kao i iz oblasti upravljanja hemikalijama, i to je plan kroz IPA 2014, i prvi nacrti će biti dostupni do kraja 2018.godine.\nPregovaračka pozicija će biti dostavljena do kraja godine, a dopune u toku 2018.\n94 pravna akta su još potrebna da se do kraja 2018. godine pripreme od strane Ministarstva kako bi se dostigla transpozicija i implementacija zakonodavstva EU.\nU maju 2017. godine pregovaračka grupa je išla u Brisel, Direktorat za zaštitu životne sredine.\nŠto se tiče zahteva za tranzicione periode odgovor Evropske komisije bio je da će odgovor biti moguć nakon podnošenja pregovaračke pozicije.\nNacionalni Konvent je prikupio oblasti i pitanja za koje postoji interesovanje organizacija za diskusiju, te su predstavnici Ministarstva uz opšta pitanja o daljem toku pregovora obradili i pitanja iz sledećih oblasti: otpad, horizontalno zakonodavstvo, zaštita prirode, klimatske promene, oblast voda i rudarski otpad. (u prilogu su prezentacije). Nakon prezentacija usledila je diskusija i pitanja, predstavljeni su određeni problemi u implementaciji zakona na lokalnom nivou, a zaključak je da su nam potrebni češći sastanci sa širim prostorom za detalje i diskusiju u okviru pojedinih oblasti i podoblasti.\nPreuzmite prezentacije sa sastanka:\n1. Dragana Radulovic, Klimatske promene\n2. Dusan Ognjanovic, Zastita prirode\n3. Marija Lazarevic, Upravljanje vodama\n4. Milica Zoric, Rudarski otpad\n5. Radmila Serovic, Upravljanje otpadom\n6. Sabina Ivanovic, Horizontalno zakonodavstvo\n7. Sandra Milicevic Sperlic, Status pp\n8. Ministarstvo zaštite životne sredine, Zeleni fond\nOva aktivnost podržana je projektom “Osnaživanje odgovornosti i obaveza za bolju životnu sredinu”, koji se realizuje uz podršku programa CSOnnect, koji sprovodi Regionalni centar za životnu sredinu (REC). Program finansira Švedska agencija za međunarodni razvoj i saradnju (SIDA).


Srbija: Malinari prekidaju proteste\n9. oktobar/listopad, 2011.\nMalinari iz zapadne Srbije, koji od države traže subvencije za izvoz tog voća, prekinuće sve proteste jer su zadovoljni današnjim sastankom sa zamenikom premijera Ivicom Dačićem, izjavio je u nedelju predsednik Unije proizvođača maline Dragan Terzić.\nTerzić je agenciji Beta rekao da je Dačić obećao da će probleme malinara izneti predsedniku države Borisu Tadiću i na sednici Vlade i da će potom biti zakazan sastanak sa predstavnicima Ministarstva poljoprivrede.\nTerzić je rekao da malinari pristaju da im subvencije budu isplaćene do 31. marta naredne godine, odnosno da budu predviđene budžetom za sledeću godinu.\nMalinari traže da sadašnja otkupna cena malina od 85 do 95 dinara po kilogramu bude povećana na 100 dinara i da subvencije za izvoz budu 26 dinara.\nTerzić je rekao da bi malinari od Vlade Srbije najkasnije za dve sedmice trebalo da dobiju odgovor na svoje zahteve i da će do tada čekati. Dodao je da je Dačić prihvatio i zahtev malinara da se povuku prijave protiv organizatora protesta u Arilju iz avgusta ove godine.


Na otvaranju XV Kongresa Svjetske meteorološke organizacije u Ženevi Crna Gora je zvanično postala 188. članica te organizacije. Tim povodom Kongresu se obratio ministar turizma i zaštite životne sredine Predrag Nenezić, koji je, između ostalog, istakao značaj prijema Crne Gore i Hidrometeorološkog zavoda u globalne sisteme i programe ove organizacije, kao i podršku Vlade RCG u pravcu jačanja i efikasnosti nacionalne hidrometeorološke službe Crne Gore, koja ovim činom postaje integralni dio svjetskog meteorološkog sistema.\nPoseban značaj današnjeg prijema je mogućnost korišćenja savremenih tehnologija sa kojima rasplaže SMO i njene zemlje članice, a koje se odnose na koordinaciju i implementaciju svih globalnih programa koji doprinose tačnosti i kvalitetu vremenskih prognoza i upozorenja na pojavu elementarnih nepogoda.\nCrna Gora će kroz članstvo u SMO imati mogućnost da aplicira za tehničku, stručnu i kadrovsku pomoć, posebno u dijelu nabavke savremene opreme, kao što su satelitski prijemnik, telekomunikacioni, meteorološki i hidrološki centar, kao i baze podataka.\nGeneralni sekretar SMO Mišel Žaro u uvodnom obraćanju istako je očekivanja svjetske javnosti u odgovorima na brojna pitanja vezano za klimatske promjene i ujedno uputio apel svim zemljama članicama i svjetskoj stručnoj javnosti da daju svoj puni doprinos u rješavanju najaktuelnijeg globalnog problema, klimatskih promjena.


Devet aviona u Južnoj Americi prizemljeno zbog bombaških prijetnji - Klix.ba\n17.8.2018. u 08:22\nDevet aviona izvršilo je prinudna slijetanja tokom letova unutar zračnog prostora Čilea, Argentine i Perua zbog bombaških prijetnji koje je registrovala čileanska uprava za civilni avionski saobraćaj, izjavio je danas direktor ove službe.\nNajmanje dva aviona pripadaju kompaniji LATAM airlines, a tri niskotarifnoj čileanskoj kompaniji Sky, potvrdili su ovi prijevoznici.\nVictor Villalobos Collao, generalni direktor čileanske uprave za civilni avionski saobraćaj, rekao je da je upućeno ukupno 11 prijetnji, od kojih su dvije bile "fiktivne", a devet se odnosilo na postojeće letove.\nSvi avioni su pregledani i utvrđeno je da u njima nema eksploziva, a dva su dobila dozvole da nastave letove, rekao je Collao.\nOn je dodao da policija pokušava utvrditi porijeklo prijetećih telefonskih poziva upućenih firmi LATAM i upravi civilnog aviosaobraćaja.\n"Uvijek imamo napušten kofer ili dva. To je normalno. Ali ovo je bio sasvim poseban slučaj", rekao je Collao novinarima na aerodromu u Santijagu.


Striktno se prate efekti subvencionisanja - Istinomer\nStriktno se prate efekti subvencionisanja\nPremijerka Srbije o efektima subvencionisanja stranih investitora. (Narodna skupština, 29. jun 2017. godine)\n”Politika davanja subvencija Vlade Republike Srbije je dobro promišljena i pametna, tako da mislim da ćemo svakako nastaviti sa njom. Dakle, pet domaćih investitora i to se na jedan uložen evro vraća četiri puta u budžet i striktno se prati.”\nhttps://www.istinomer.rs/izjava/striktno-se-prate-efekti-subvencionisanja/ 2017-07-07 1 5 0 Neistina Istinomer\nJedan od razloga što su i naprednjačke Vlade zadržale Dinkićevu politiku subvencionisanja stranih investitora sasvim sigurno jeste što dobro dođe poneki kamen temeljac u oštroj predizbornoj kampanji. Nova radna mesta, iako uglavnom sa minimalnom platom, glavni su adut vladajućih garnitura kada govore o uspesima svog rada.\nSa nekim novinama u odnosu na prethodni kabinet, politiku subvencija branila je u Skupštini i nova premijerka Ana Brnabić. ”Politika davanja subvencija Vlade Republike Srbije je dobro promišljena i pametna, tako da mislim da ćemo svakako nastaviti sa njom”, kazala je Brnabić i dodala, između ostalog da se ”na jedan uložen evro vraća četiri puta u budžet i striktno se prati” i pozvala se na studiju Svetske banke.\nIstinomer je, sa svoje strane, u više navrata dokazivao, da se subvencije ne kontrolišu uprkos uveravanjima tadašnjeg i sadašnjeg ministra privrede Kneževića ili da strani investitori nisu zaposlili 120 hiljada radnika kako je to rekao nekadašnji poslanik SNS-a Zoran Babić, što takođe ukazuje da je sa ovim podacima moguće manipulisati u političke svrhe.\nKako se dodeljuje i kontroliše državna pomoć u Srbiji godinama istražuje i organizacija Transparentnost Srbija (TS). U zaključcima njihovog najnovijeg izveštaja koji je objavljen pre nekoliko nedelja stoji da ”podaci o subvencijama i izveštaji nisu transparentni. Transparentnost je dodatno umanjena izuzetno spornom odlukom Komisije za kontrolu državne pomoći da nema potrebe da se izjašnjava o subvencijama koje se daju u skladu sa Uredbom o uslovima i načinu privlačenja direktnih investicija, čak ni kada je reč o subvencijama koje se daju bez javnog poziva.”\nU velikom istraživanju koji su sproveli zaključuju i da ”nije usvojen podzakonski dokument (čije je usvajanje najavljeno još 2013. godine) kojim bi se regulisala procedura utvrđivanja svrsishodnosti državne pomoći.”\n”Ostala je sporna svrsishodnost celog sistema subvencionisanja otvaranja novih radnih mesta, odnosno investicionih ulaganja. Pored ekonomske opravdanosti, za šta do sada ni pristalice ni protivnici subvencija nisu predstavili sveobuhvatnu i detaljnu analizu, postavlja se pitanje političke (zlo)upotrebe subvencija zarad pridobijanja birača u sredinama u koje se dovode investitori i eventualnih dodatnih (nevidljivih) uslova koji se postavljaju investitorima”, kaže se u izveštaju TS.\nTvrdnju da se ”sve to striktno prati” pobijaju i činjenice do kojih je došao Istinomer – da jedinstvenu bazu podataka o svakoj dodeljenoj subvenciji nema ni Komisija za kontrolu državne pomoći, a ni Razvojna agencija Srbije koja je preuzela poslove nekadašnje agencije SIEPA.\nU nedavnom obaveštenju namenjenom davaocima državne pomoći (u Srbiji ih ima preko pet stotina) Komisija za kontrolu državne pomoći ponovo podseća da to telo samo utvrđuje da li je državna pomoć u skladu sa zakonskim pravilima, ali dalju kontrolu preuzima sam davalac državne pomoći.\nPostoje podaci da je Svetska banka 2016. godine zaista započela istraživanje o efektima subvencionisanja stranih investicija i moguće je da se premijerka Brnabić pozivala na rezultate ove studije opravdavajući korist od subvencija. No, budući da na naš zahtev kabinetu premijerke da nam dostavi ovu studiju – nije odgovoreno, a da svi dosadašnji podaci i studije pokazuju da je evo već decenijski posao (od kojih je pet godina na vlasti SNS) subvencionisanja stranih investitora, kao načina da se otvore nova radna mesta, protekao bez adekvatne kontrole i merenja rezultata – premijerki sledi ocena „nestina“.\nTransparentnost Srbija subvencije Ministarstvo privrede Komisija za kontrolu državne pomoći


► DS traži da se opasne materije ne skladište u blizini naseljenih mesta\nDemokratska stranka (DS) saopštila je danas da zahteva da se skladištenje i čuvanje amonijum-nitrata i drugih toksičnih i eksplozivnih materija ne vrši u blizini naseljenih mesta i industrijskih postrojenja i podsetila da je u Srbiji bilo više slučajeva otkrivanja nepropisno skladištenog otpada i drugih materija.\nU Bejrutu, glavnom gradu Libana, u utorak se dogodila snažna eksplozija amonijum-nitrata u kojoj je poginulo više od 130 ljudi, provređeno 5.000 osoba a bez krova nad glavom ostalo 300.000 građana.\nDS je u saopštenju pozvala nadležne organe, Pokrajinski sekretarijat za zaštitu životne sredine, Gradsku inspekciju i inspekciju Ministarstva da obiđu i provere da li se to veštačko đubrivo skladišti na propisani način.\n"Pančevo, grad od 80.000 stanovnika, mesto je u kom se, u neposrednoj blizini Rafinerije nafte i 'Petrohemije', skladišti amonijum-nitrat, a po nekim informacijama, količina koja se trenutno skladišti u tom gradu dva puta je veća od one koja je pre dva dana eksplodirala u Bejrutu", navodi se u saopštenju.\nDS dodaje da su mediji izvestli da Ministarstvo zaštite životne sredine nije dalo saglasnost na Izveštaj o bezbednosti i Plan zaštite od udesa za skladište veštačkog đubriva koje je kompanije "Promist" podnela za kompleks nekadašnje Industrije stakla u Pančevu, gde se ta materija skladišti.\n"Tragična eksplozija koja se desila pre dva dana u Bejrutu opomena je za čitav svet. Ona je pokazala na najbrutalniji način koliko je oblast zaštite životne sredine važna tema. Uzrok ekplozije je najverovatnije ljudski faktor i neadekvatno skladištenje amonijum-nitrata", piše u saopštenju.\nU saopštenju se naglašava da skladištenje opasnih materija mora biti strogo kontrolisano, a da zbog toga EU i mnoge druge zemlje donose stroga pravila i procedure kako se eksplozivne materije skladište.\nnaseljena mesta /\nskladištenje otpada /\nLečić: Prvi zadaci konsolidacija DS i predstavljanje programa\nBranislav Lečić, kojeg je deo Demokratske stranke (DS) suprotstavljen zvaničnom rukovodstvu izabrao za predsednika, izjavio je da će njegovi prvi zadaci biti konsolidacija stranke i...\nIstaknuta kompozitorka i redovna članica SANU Isidora Žebeljan umrla je posle duge i teške bolesti u 53. godini, objavila je danas Radio televizija Srbije (RTS).


Vučić: Patriotizam je da sačuvamo mir i Srbe na Kosovu i Metohiji, izbori nisu cena za priznanje - Radio Kosovska Mitrovica\nVučić: Patriotizam je da sačuvamo mir i Srbe na Kosovu i Metohiji, izbori nisu cena za priznanje\n24. March 2022, 08:44 -> 08:58\nPredsednik Srbije Aleksandar Vučić je sinoć, u emisiji “Signali” RTV, rekao da sada oni koji se zalažu za nezavisno Kosovo, to čine prikriveno zbog izbora i počinju da mu drže pridike oko patriotizma i izbora na Kosovu i Metohiji.\n“Oni to rade iako znaju da bih dobio 90 odsto glasova. Ali imali smo dve opcije, od kojih je jedna da na silu pokušamo da sprovedemo izbore, da izazovemo intervenciju kosovske specijalne policije i da imamo najmanje 100 mrtvih”, rekao je on i dodao da je patriotizam sačuvati mir, Srbe na Kosovu i Metohiji.\nDa, kako kaže, imaju više dece, da se ulaže u tamošnje vodovodne sisteme, bolnice, da gradimo bolnice u Gračanici i Kosovskoj Mitrovici, da pomognemo mučenicima u Sirinićkoj Župi.\nVučić je podsetio da u njegovo vreme nije proglašena nezavisnost Kosova.\nUkazao je da Srbi sa Kosova i Metohije, kada se i ne saglasi sa njima, kažu da mu veruju jer je uvek sa njima.\n“Ja moram da brinem o njima, ali i o ljudima na svakom mestu u Srbiji. Moramo da sačuvamo i da brinemo o našim roditeljima i deci. Najlakše je davati neodgovorne izjave”, poručio je on.\nIzbori nisu cena za priznanje\nPredsednik Srbije poručio je da je priznanje nezavisnosti Kosova bila cena za održavanje izbora na Kosovu i Metohiji 3. aprila, ali da Beograd na to nije mogao da pristane.\nVučić je u emisiji “Signali” na RTV Vojvodine rekao da je danas usledilo važno saopštenju zemalja Kvinte, dodajući da su Amerikanci “bili fer” po ovom pitanju.\nMi smo na svakakve kompromise pristali, ali nismo hteli da priznamo nezavisnost Kosova, jer je to bila cena, predočio je Vučić.\nTražili su da sa pečatom Vlade Srbije pošalje se pismo da Vlada Srbije traži od Vlade Kosova održavanje izbora, čime bismo mi defakto priznali nezavisnost Kosova. Mi to nismo mogli da prihvatimo, dodao je on.\nPredsednik je rekao da premijer privremenih institucija u Prištini Aljbin Kurti želi da poruči Srbima da im nije mesto na Kosovu i Metohiji, dodajući da je mnogo novca uloženo u rušenje srpskog jedinstva i Srpske liste na Kosovu i Metohiji, te poručio da srpsko jedinstvo niko ne može da sruši.\nKomentarišući Kurtijevu izjavu da bi potpuno razumeo Srbe kada bi “protestovali protiv korupcije, za bolje obrazovanje, za socijalna pitanja”, pozivajući ih da ne izlaze na proteste protiv odluke Prištine da im ne omogući glasanje na izborima 3. aprila, Vučić je odgovorio:\n“A, što bi Kurti bilo šta razumeo? Kurti za koga su kod nas u javnosti govorili da je genije, da će sa njim da bude ‘čudesno lepo’, jer on valjda voli Srbe, od kako je Koštunica njega i još neke pustio na slobodu, pa je valjda zapamtio Srbe po dobru.. Pa im ovako vraća i iživljava se na onima koje smatra svojim građanima, jer želi da pošalje poruku Srbija da im nije mesto na Kosovu i Metohiji”.\nNaveo je da će Kurti naći dvoje, troje Srba koji će pristati da ruše jedinstvo Srba na Kosovu i Metohiji, ističući da je uložen ogroman novac u rušenje jedinstva Srpske liste i srpskog naroda na KiM.\nVučić je rekao da je juče bio ponosan kada su Srbi sa juga Kosova i Metohije podržali predlog Srba sa severa Kosmeta, tešku meru, napuštanje institucija, budući da je to njima lakše da učine, jer na severu nema suštinske albanske vlasti, osim kad ih maltretira ROSU.\n“I Srbi sa juga su ih podržali, iako je njima teže, i rekli da će i oni da izađu”, preneo je Vučić.\nZato je poručio da srpsko jedinstvo niko neće lako da sruši.\n“To je nemoguće, jer mi imamo međusobno poverenje, oni znaju koliko sam se borio u Briselu protiv Kosova u UN, odbio priznanje u Vašingotnu”, rekao je Vučić.\nPonovio je da je na nama da čuvamo mir, kako bi ekonomija mogla da ide napred, da se ljudi vraćaju u zemlju.\nFoto (Vučić u emisiji”Signali” RTV)


Kosovski institut za mir: Dijalog bi trebalo okončati mirovnim sporazumom\n17. decembar/prosinac, 2012.\nSpomenik u Prištini postavljen povodom proglašenja nezavisnosti\nDijalog koji se odvija između Kosova i Srbije trebalo bi okončati potpisivanjem mirovnog sporazuma između ove dve zemlje, a koji bi služio za priznanje i uspostavljanje trajnih prijateljskih i dobrosusedskih odnosa, navodi se u političkoj studiji Kosovskog instituta za mir, pod nazivom “Mirovni sporazum za održiv mir: Nov početak za Kosovo i Srbiju”.\nIzvšni direktor ovog instituta, Ramadan Ilazi, kaže da je trenutni dijalog savršena mogućnost za obe strane da postignu trajni mir i bezbednost na Kosovu, u Srbiji i šire.\n“Kosovski institut za mir predlaže mirovni sporazum zasnovan na pet principa. To su reciprocitet i stvaranje uzajamnog poverenja, zatim mehanizmi pomirenja, vremensko ograničenje, istorijski kompromis odnosno priznavanje Kosova od strane Srbije, kao i međunarodne garancije i monitoring”, kazao je Ilazi.\nOn je takođe dodao da bi jedan takav sporazum stabilizovao ceo region i odbacio bilo kakve ambicije za teritorijalno regulisanje spornih delova u regionu.\nAdem Beha iz ovog instituta istakao je da bi glavni sadržaj takvog sporazuma, između ostalog, bilo zvanično priznanje Kosova, zamena rezolucije SB UN 1244, odredbe za gašenje paralelnih srpskih struktura, politički sporazum za sever Kosova kojim bi se Srbima omogućilo dovoljno samoupravljanje, kao i omogućavanje kosovskim vlastima da uspostavi vladavine zakona u tom delu zemlje.\n“Mi smo svesni da se sporazum koji predlažemo ne može sprovesti sada, zato što pre svega pozicije Kosova i Srbije nisu izjednačene, s obzirom da Hashim Thaci izjavljuje da je osnova za pregovore Ustav i zakoni Kosova, a za Ivicu Dačića to je Ustav Srbije”, kaže Beha, ali dodaje da bi dijalog koji je u toku trebalo da ide u tom pravcu.\nAleksandar Popov iz Centra za regionalizam iz Novog Sada međutim ističe da je bilo kakav sporazum u kome se predviđa priznanje Kosova od strane Srbije, nerealan, barem u ovog deceniji.\n“Mislim da će tokom svih ovih pregovora Srbija istrajavati na tome da neće priznati nezvisnost Kosova, ali će ići u političke pregovore gde će tema biti status severa Kosova i građana. Pre svega sve se to prebija preko integrisanog upravljanja granicama, gde vidimo da ima problema. Tako da će to biti krajnji domen da se postigne to da Srbi na severu Kosova imaju poseban status. Ali, bilo koji dokument kojim bi se priznala nezavisnost Kosova, ja mislim da u dogledno vreme ne dolazi u obzir. Čak mislim da nije realno u ovoj deceniji da se to desi“, kaže Popov.\nDvostruka politika Beograda prema kosovskim Srbima sa severa i juga\nJavnost u Prištini podeljena oko granice sa Srbijom


Milatović: Vlada će zasigurno preživjeti | PCNEN\nObjavljeno: 26.10.2021, 21:58h\n“U Crnoj Gori se dešava normalna demokratska smjena vlasti. Trenutno imamo diskusiju između premijera i predstavnika parlamentarne većine, koji žele da preispitaju uspjehe u posljednjoj godini”, naveo je Milatović, prenosi Mina.\n“Ova Vlada će zasigurno preživjeti, u ovoj ili onoj formi. Ona na neki način može biti ojačana i mislim da se to upravo dešava u diskusijama”, rekao je Milatović.\nOn je naveo da se trenutno radi na jačanju veza između Vlade i Parlamenta, kako bi se nastavilo sa “ambicioznom reformom koja je trenutno na agendi izvršne vlasti”.


Kako zaštititi novinare od pritisaka i napada? – SveVesti.net\nKako zaštititi novinare od pritisaka i napada?\nRazna istraživanja pokazuju da 80 odsto novinara na lokalu smatra da ne može da ostvari svoju punu medijsku slobodu u onoj meri koja je predviđana različitim međunarodnim aktima i samim zakonima Republike Srbije.\n“Ugrožavanje bezbednosti i ugrožavanje slobode novinara nije pitanje samo medijske struke, nije pitanje samo medijske profesije, to je pitanje suštinske slobode građana. Znači ako vi nemate slobodu u novinarstvu, odnosno nemate slobodne novinare koji mogu da postavljaju pitanja u ime građana nosiocima javnih funkcija, vi nemate slobodu pojedinca”, kaže Norbert Šinković iz Nezavisnog društva novinara Vojvodine.\nPitanje bezbednosti novinara mora biti prioritet u institucijama, ali i na dnevnom redu različitih radnih grupa, jedan je od zaključaka seminara Misije OEBS-a u Novom Sadu.\n“Da li je on član udruženja ili nije član, da li je elektronskog ili pisanog medija, apsolutno to nije bitno. Za policiju je važno da čovek blagovremeno dođe po mogućnosti što pre, nakon onoga što se konkretno desilo. Ako on smatra da to ima veze s njegovim poslom mi preporučujemo da se što pre prijavi nama kako bi aktivirali mehanizme, one koje imamo na osnovu zakona”, naglašava Zvezdan Radojković iz Ministarstvo unutrašnjih poslova Republike Srbije.\nZaključeno je da će se u narednom periodu raditi na uvođenju raznih mehanizama kako bi se evidentirale i sankcionisale sve situacije koje pokazuju da sa lokala i međunarodnog nivoa postoji rast pretnji novinarima, odnosno ugroženosti bilo da je reč o fizičkim ili verbalnim napadima.\nPrevious “Slobodna zona” od 7. do 13. novembra u Novom Sadu, Beogradu i Nišu\nNext Uvodni programi 21. Novosadskog džez festivala već od sutra


Predavanje i izložba „Avlije i ćuprije Ive Andrića“ u dimitrovgradskoj biblioteci - Far\nPovodom 125 godina od rođenja Ive Andrića, Narodna biblioteka „Detko Petrov“ iz Dimitrovgrada organizovala je izložbu pod nazivom „Avlije i ćuprije Ive Andrića“, kao i predavanje za učenike drugog i četvrtog razreda gimnazije „Sveti Kirilo i Metodije“, koje je bilo posvećeno liku i delu srpskog nobelovca.\nAutor izložbe, a ujedno i predavač Elizabeta Georgiev predstavila je dimitrovgradskim srednjoškolcima život i delo Ive Andrića na jedan drugačiji način, u odnosu na način koji izučavaju u školi.\n„Krajem prošle godine Ministarstvo kulture je obavestilo skoro sve biblioteke u Srbiji da u 2017. Godini organizuju programe posvećene 125. godišnjici od rođenja Ive Andrića. Naša biblioteka je odlučila da napravi izložbu od fotografija I knjiga koje se nalaze u fondu. Izložili smo 30-40 naslova pojedinih dela Ive Andrića, od kojih su neki i na bugarskom jeziku i fotografije sa sentencama, mudrostima i rečenicama iz pojedinih dela“, ističe Georgieva.\nSvrha jednog ovakvog predavanja je da se pokaže novim generacijama da književnost nije bauk, već da je interesantna i lepa, kaže za FAR Elizabeta Georgiev i dodaje:\n„Мoj zadatak je bio da učenicima gimnazije održim jedno predavanje o životu i delu jugoslovenskog i svetskog pisca Ive Andrića. Andrić je bio poseban, drugačiji, ne baš prilagodljiv svetu u kome je živeo, ali dovoljno velik da ostane da živi i posle smrti i da ga danas ljudi širom sveta čitaju, vole i poštuju. Moj prvi utisak je da su deca pozitivno reagovala na ovo predavanje. Pokušala sam da im objasnim da su veliki ljudi skromni ljudi jer upravo ta skromnost im pomaže da nađu svoj put i da se pirlagode svim uslovima i izazovima koji im život nosi“.\nIzložbu su posetili i učesnici ovogodišnje likovne kolonije Poganovski manastir. Oni su ujedno obišli i novoizgrađeni objekat „Zavičajne muzejske zbirke“ u dvorištu biblioteke koji će svečano biti otvoren 21. septembra.\nFoto: Branislav Dimitrov\nU četvrtak, 14. septembra dimitrovgradska biblioteka organizuje izložbu „Avlije i ćuprije Ive Andrića“ Poetesa Elizabeta Georgiev posetila mališane u dimitrovgradskom vrtiću Dimitrovgrad i ove godine učesnik manifestacije „Noć muzeja“ Susret: Mila Kolev i Stefan Pavić – Fotografija je svojevrstan zanat koji se može uvežbavati i usavršavati\nAvlije i ćuprije Ive AndrićacaribrodDimitrovgradElizabeta GeorgievGimnazija Sveti Kirilo i MetodijeizložbaNarodna biblioteka Detko PetrovPredavanjeučenici\nNa graničnom prelazu “Gradina” zadržano preko 70.000 evra\nZZJZ Vranje: Epidemiološka situacija u Pčinjskom okrugu povoljnija, 44 novozaražena https://t.co/DdBmgQRYwu 2 hours ago


Plata za trudnice na bolovanju i bez plaćenih doprinosa - Trudnica - Ringeraja.rs\n94.662 registrovana člana\nIzmene zakona: Trudnice na bolovanju će dobijati platu i kada doprinosi nisu uplaćeni\nUredništvo portala Ringeraja.rs, 19.2.2021\nSvaka mera koja podržava porodice, trudnice i porodilje je dobra mera; Foto: Freepik\nOvaj propis još je u formi nacrta i na javnoj raspravi je do kraja februara. Sagovornice portala N1 podsećaju da prema trenutnim propisima nijedna trudnica, kojoj poslodavac ne uplaćuje doprinose, ne može da prima platu tokom trudničkog bolovanja. Nacrtom se, takođe, predviđa da lekari, a ne zaposleni, dostavljaju doznake o bolovanju poslodavcima, što bi, prema njihovom mišljenju, trebalo da skrati proceduru trudnicama omogući - bržu isplatu naknada.\nPROČITAJ JOŠ: Trudnoća, porođaj, deca i COVID-19\nPROČITAJ JOŠ: Uobičajeni pregledi i analize u trudnoći\nPROČITAJ JOŠ: Pet pitanja i dilema svake trudnice\nIz tog razloga se uplate porodiljama rade na nivou lokalnih samouprava – direktno na njihov račun.\nDve materice, drugi porođaj u roku od mese...\nNajčudnije promene kroz koje prolaze trudnice\nSVAKA faza trudnoće donosi nešto novo.\nOve dragocene fotografije, na kojima vidimo uzbuđenje očeva dok pružaju podršku svojim partnerkama u porođajnoj sali, po...


Ekonomski i politički pritisci\nSrbija tek na 65. mestu medijskih sloboda\nIako je Srbija ove godine napredovala za dva mesta u odnosu na prethodnu listu Reportera bez granica, i dalje su prisutne pretnje smrću, fizički i verbalni napadi i korupcija\nPredstavnici najvećih novinarskih udruženja izjavili su za RSE da Srbija zasluženo zauzima tek 65. mesto na ovogodišnjoj listi medijskih sloboda međunarodne organizacije Reporteri bez granica, jer i dalje postoje razni oblici pritisaka na novinare.\nIako je Srbija ove godine napredovala za dva mesta u odnosu na prethodnu listu Reportera bez granica, u izveštaju se navodi da su i dalje prisutni problemi kao što su pretnje smrću, fizički i verbalni napadi i korupcija, i da je potrebna reforma srpskog medijskog sektora.\nU izveštaju Reportera bez granica, u kom je rangirano ukupno 175 zemlja po nivou medijskih sloboda, Srbija se nalazi u društvu Bocvane, koja je na 62. mestu, Liberije, Malavija, Tanzanije i Togoa, do Bugarske, koja je 68.\nJelka Jovanović, iz Nezavisnog udruženja novinara Srbije, izjavila je za naš radio da se ove godine srpski mediji bore sa istim problemima kao i ranije, i da su se u novim uslovima umnožili politički i ekonomski pritisci.\n“Samom činjenicom da je novca sve manje i da postoje neki nelegalni tokovi i sama ideja da postoji ilegalno tržište informacijama, sa znacima navoda, i stvarnim informacijama - pokazuje da smo zaista izloženi različitim pritiscima. Generalno, sama ova kriza je sigurno uticala na snižavanje opštih sloboda, posebno kada je u pitanju informisanje”, smatra Jelka Jovanović.\nNe čini se ništa na popravljanju medijske slike\nNino Brajović, iz Udruženja novinara Srbije, rekao je za naš radio da su predstavnici medija ugroženi kao i prethodnih godina, kao i da veliki problem predstavlja to što država nije rešila slučajeve ubistava novinara u Srbiji.\n“Činjenica da svi znamo da je država umešana u ubistvo naših kolega, bar kada je u pitanju Slavko Ćuruvija, ako vi uporno ne rešavate, ne rasvetljujete, ne dajete nikakav konačni državni odgovor na taj zločin, vi imate apsolutno razloge da budete u strahu da se tako nešto ne ponovi. Posle takvih ubistava desili su se i brojni napadi na novinare. To je atmosfera koja daje lošu sliku, s razlogom, lošu sliku o našim medijima”, objašnjava Brajović.\nIstraživanje Reportera bez granica odnosi se na period od 1. septembra 2008. do 31. avgusta 2009, pa nije uzet u obzir novi Zakon o javnom informisanju u Srbiji, za koji predstavnici novinarskih udruženja tvrde da je protivustavan, i da će u idućem izveštaju sigurno dobiti negativne ocene. Nino Brajović kaže da donošenje takvog zakona predstavlja najočigledniji vid političkog pritiska.\n“To je jedna poruka da vlast, kada hoće, može da se obračuna sa medijima, uprkos tome što javnost i cela medijska zajednica smatraju da je neki zakon represivan. Loše je da se donose loši zakoni koji mogu da budu snažna poluga svakoj lošoj vlasti”, objašnjava Brajović.\nPrema proceni novinarskih udruženja, u 2010. oko 20 odsto od 22.000 zaposlenih u srpskim medijima biće u riziku da ostane bez posla, što otvara nove mogućnosti za jače pritiske iz centara finansijske moći. Zoran Papić, iz Asocijacije medija, kaže da novonastala situacija nikako ne pogoduje razvijanju novinarskih sloboda.\n“Kriza u medijima je, u suštini, odsustvo prihoda koje onda uslovljava nedostatak obrtnih sredstava za organizovanje tekućeg poslovanja. To je suština priče. Nema dalje! Nema ništa ispred i nema ništa iza toga. Znači, nema para”, ocenjuje Papić.\nPre četiri meseca Vlada Srbije objavila je da će paketom mera pomoći medijima u vreme ekonomske krize ali je do danas odobren novac za samo 125 projekata, od ukupno 355. Zbog toga su novinarska udruženja zaključila da namere vlade da pomogne medijima nisu bile iskrene, i da vlast po tom pitanju nije dobila prelaznu ocenu.


Švajcarci "uveli" Dom u Evropu | Belle Amie\n08:05, 04. 09. 2013 >> 08:08 Društvo, Niš 0\nDom učenika srednjih škola u Nišu zadovoljava sve kriterijume iz usluga koje obavlja, a da je sve pod kontrolom u radu ove vaspitno-obrazovne ustanove kada se radi o sistemu menadžmenta kvalitetom i bezbednosti prehrambenih proizvoda potvrdili su i stručnjaci SGC-a, svetske kompanije za verifikaciju, ispitivanje i sertifikaciju sa sedištem u Ženevi, Švajcarska, a jedno od predstavništva kompanije nalazi se u Beogradu. Praktično to znači da su smeštaj učenika, vaspitno-obrazovni rad sa decom i ishrana dece, ali i svi ostali poslovi koji se odvijaju u Domu u skladu sa politikom i ciljevima kvaliteta ustanove koje postavlja njen direktor, u ovom slučaju Marija Ranđelović koja se nalazi na čelu Doma.\n-Serifikat koji smo pre samo dva dana dobili od poznate svetske kompanije za verifikaciju, ispitivanje i sertifikaciju potvrda je da smo uhvatili korak sa Evropom kada se radi o određenim standardima – ističe Marija Ranđelović, direktorica Doma učenika srednjih škola u Nišu. – Tim proverivača obavio je procesno zasnovanu proveru fokusirajući se na značajnim aspektima, rizicima i ciljevima. Korišćene metode provere bili su intervjui, zapažanja aktivnosti, kao i pregled dokumenata i zapisa po metodi slučajnog uzorka.\nDirektorica Doma dodaje da je provera podrazumevala sve aktivnosti u domu vezane sa ukupan menadžment kvaliteta ali, a to znači i bezbednost đaka, počev od smeštaja do ishrane.\n-Nakon celodnevnog programa provere zaključak proverivača je pokazao da je Dom učenika srednjih škola u Nišu, dokumentacijom sistema menadžmenta pokazao usaglašenost sa zehtevima proveravanog standarda i obezbedio dovoljno uslova da podrži primenu i održavanje sistema menadmentom prema ISO 9001:2008, ali i da smo pokazali efektivnu primenu i održavanje pa i poboljšanje sistema menadžmenta bezbednosti hrane prema kodeksu HACCP – dodaje Marija Ranđelović. – Sertifikacioni zahtevi su u skladu sa upustvom i sertifikatom ove švajcarske kompanije koje smo dobili pre godinu dana kada su nas i serifikovali za sistem menadžmenta kvalitetom i bezbednošću prehrambenih proizvoda u skladu sa standardima koje zahteva Evropa.\nSertifikat koji potvrđuje kvalitet rada Doma učenika srednjih škola Niš na svim nivoima i u svim oblastima, samo je potvrda da korisnici doma svoje usluge ostvaruju po evropskim kriterijumima. Posebna pažnja poklonjena je smeštaju dece i bezbednosti hrane budući da je u Domu zastupljena i ishrana korisnika.Važno je da korisnici usluga budu zadovoljni, ali i obavezu da se zaposleni stalno usavršavaju i motivišu kako bi korisnicima usluga pružili maksimum.Važna je i saradnja sa partnerima koja se odvija na obostrano zadovljstvo. Primenom sertifikata deci se garantuju najkvalitetniji uslovi stanovanja, a isti nivo kvaliteta odnosi se na ukupan rad ustanove koje brine o preko 350 srednjoškolaca.\n-To je broj dece koju smo ove godine primili kao naše stanare, ali je dobar broj njih morao i da ostane ispod crte – dodaje Marija Ranđelović. – I roditelji i deca, srednjoškolci, koja u Niš dolaze iz drugih gradova, jako se interesuju za smeštaj kod nas. Nije tu presudna cena, koliko je važno saznanje da su njihova deca u sigurnim rukama, da se neko 24 sata brine o njima, da imaju sve kao na dlanu kada se radi o svakodnevnim potrebama, ali i da svoje slobodno vreme ispunjavaju na kvalitetan način. Za to je zaduženo osoblje Doma koje se u svakom trenutku trudi da đacima pruži više od onoga što im život donosi, a to podrazumeva i druženje sa ljudima iz sveta umetnosti i kulture, stvaralaštva uopšte, koji mogu da im posluže kao uzori u daljem kreiranju svojih života – zaključuje Marija Ranđelović.


Izložba "Industrijsko nasleđe Srbije" od 26. aprila\nNaslovna » Izlasci » Izložbe » Izložba „Industrijsko nasleđe Srbije“ od 26. aprila\nIndustrijsko nasleÄ‘e Srbije - Livnica PanteliÄ‡\nNeko drugi 23. april 2016. Izložbe Postavite komentar\nMuzej nauke i tehnike u Beogradu otvara izložbu fotografa-dokumentarista iz Zavoda za zaštitu spomenika kulture, članova Sekcije fotografa Društva konzervatora Srbije, posvećenu industrijskom i tehničkom nasleđu na teritoriji Srbije.\nNa izložbi „Industrijsko nasleđe Srbije“ biće prikazano postojeće stanje objekata industrijskog i tehničkog nasleđa Srbije: objekti hidrotehničkog nasleđa i energetike, industrije, transporta, kao i magacinski prostori.\nIndustrijsko nasleđe Srbije – Livnica Pantelić, 2012. godina\nČlanovi Društva konzervatora Srbije bavili su se temom industrijskog i tehničkog nasleđa kroz čitav niz aktivnosti u u institucijama u kojima rade, ali i u okviru Društva kao strukovne asocijacije.\nPored ranije utvrđenih kulturnih dobara – pivara u Pančevu i Apatinu, te prevodnice na spoju Velikog bačkog kanala i Tise kod Bečeja, među 37 objekata i dr. proglašenih za spomenike kulture u 2013. godini čak njih 12 je vezano za industrijsko i tehničko nasleđe (javno parno kupatilo, vodotoranj, kompleks Svilare na Tamišu u Pančevu, Termoelektrana „Snaga i svetlost“, palata Glavne pošte, Fabrika hartije Milana Vape, Umetnička livnica“Plastika“, Muzej vazduhoplovstva u Beogradu, hangar starog aerodroma na Novom Beogradu, stara kapetanija i zgrada Vodne zajednice u Zemunu, mlin u selu Debelica).\nTokom 2014. godine kompleks Vojnotehničkog zavoda u Kragujevcu proglašen je za prostornu kulturno-istorijsku celinu, a stari gvozdeni most na reci Gradac u Valjevu za spomenik kulture. Međutim, još mnogi evidentirani objekti i brojne prostorne kulturno-istorijske celine čekaju da ih proglase za kulturna dobra (prevodnica u Malom Staparu, prevodnica u Bezdanu, SARTID u Smederevu, ranžirna stanica u Novom Sadu, crpna stanica u Dubovcu, mlin u Malom Crniću i dr).\nSvečano otvaranje je u utorak, 26. aprila od 19.00, a izložbu će otvoriti Snežana Negovanović, predsednik sekcije fotografa Društva konzervatora Srbije.\nRadno vreme je od utorka do nedelje, od 10.00 do 20.00. (danubeogradu.rs)\nTagovifotografije industrija istorija izlasci izložbe muzej nauke i tehnike nasleđe\nPrethodni Bus plus dopune za maj 2016.\nSledeći Prvi Jazz Crawl festival na svetski Dan džeza


Football Manager Dalmacija :: Domace lige Share |\nNaslov: FK Crvena Zvezda beograd pet svi 16, 2008 11:01 pm\nTrener fudbalera Crvene zvezde Aleksandar Janković izjavio je da će njegova ekipa na predstojećoj utakmici sa OFK Beogradom imati poseban motiv, jer će joj ona biti poslednja ove sezone pred domaćom publikom. "Ulazimo u poslednjih 180 minuta sezone, odnosno poslednjih 90 pred domaćom publikom. Potrudićemo će da se osvajanjem tri boda navijačima odužimo na podršci koju su nam pružali čitave sezone", rekao je Janković na konferenciji za novinare.\n"Očekujem da se povrati autoritet 'Marakane', da protivnici ponovo steknu poštovanje, ako ne i strahopoštovanje prema Zvezdi. Da budu srećni ako sa našeg stadiona odu sa minimalnim porazom", istakao je trener "crveno-belih".\nZvezda u poslednja dva kola prvenstva ulazi sa tri boda zaostatka za vodećim Partizanom, pa joj je pobeda nad OFK-om neophodna za ostanak u trci za šampionskom titulom.\n"OFK je skup odličnih igrača, imaju trenera (Mihaila Ivanovića) koga mnogo poštujem, koji je ostavio trag u mnogim srpskim klubovima. Očekujemo, ipak, pobede u dva poslednja kola, a nadamo se i kiksu Partizana", rekao je Janković, koji u duelu sa OFK-om neće moći da računa na suspendovanog Alehandra Segunda Kastilja.\nNaslov: Re: FK Crvena Zvezda beograd ned svi 18, 2008 2:05 am\nTrener fudbalera Crvene zvezde Aleksandar Janković izjavio je da je zadovoljan pobedom, ali i da mu je žao što se lepšom partijom nisu oprostili od svog stadiona za ovu sezonu. "Bila je ovo jako teška utakmica. Nismo imali vremena da se odmorimo od utakmice sa Banatom. Igrači su umorni jer je ovo kraj sezone, a i vreme je bilo sparno", rekao je Janković posle pobede nad OFK Beogradom od 1:0 u 32. kolu Meridijan super lige.\nZvezda kolo pre kraja takmičenja ima tri boda manje od vodećeg Partizana, a u poslednjem kolu gostovaće u Kuli.\n"U Kulu idemo sa pobedničkim ambicijama, junački da izguramo do kraja, sa nadom da ćemo se u poslednjem kolu radovati", kazao je Janković.\nTrener Zvezde je, upitan da li je srpsko prvenstvo regularno, rekao da može da se trudi da razmišlja samo sportski, a ne da se bavi nagađanjima.\n"Znam samo da je Zvezda iskrvarila za svaki bod i gol. Osećam enormnu satisfakciju zbog rezultata u polusezoni, u kojoj smo bili najbolji. Ne mogu da govorim o drugim terenima, ali znam da smo u direktnim duelima sa Partizanom pokazali kakav je odnos snaga".\nTrener OFK Beograda Mihajlo Ivanović istakao je da se pribojavao ubedljivog poraza jer osmorica igrača iz startne postave, koji su se u prošlom kolu suprotstavili Partizanu, nisu mogli da igraju protiv Zvezde.\n"Pokušali smo da igramo, ali nismo uspeli ni ozbiljnije da ugrozimo gol Zvezde. Dobra stvar je što smo dobili dva, tri mlada igrača. Vidi se da smo svi umorni od fudbala, ali moramo da pokušamo da u poslednjem kolu pobedimo Vojvodinu i izbegnemo mesto u baražu za prvu ligu", rekao je Ivanović.\nFootball Manager Dalmacija :: Domace lige


11-07-2019 15:59 Izdvojeno Svet Planeta Video\nVećina američkih veterana kaže da veruju da ratovi u Iraku i Afganistanu i vojni angažman u Siriji nisu bili vredni borbe, pokazalo je novo istraživanje Pju centra.\n"Veterani koji su služili u Iraku ili Avganistanu više ne podržavaju te angažmane od onih koji nisu služili u tim ratovima", napisali su istraživači. "A pogledi se ne razlikuju na osnovu ranga ili borbenog iskustva."\nČak i među republikancima, veterani su "posebno oduševljeni predsedničkim rukovodstvom o vojnim pitanjima", kaže Pju. Više od 90 odsto republikanskih veterana odobrava, u poređenju sa 81 odsto ukupnog broja republikanaca.\nPredsednik se obavezao da će proširiti pristup medicinskoj zaštiti veteranima. Prema zakonu koji je potpisao prošle godine, više veterana može da vidi doktore koji nisu plaćeni od strane vojske, gotovo 500.000 njih.\nAnketa u Pju centru bila je usredsređena na vojnu politiku i pronašla veliku podršku veterana Trampu. Većina veterana podržava njegovo slanje trupa na južnu granicu i povlačenje iz nuklearnog sporazuma. Oni takođe podržavaju zabranu transrodnih osoba da rade u vojsci, za 52 prema 46 odsto.\nZašto Rusi naoružavaju Venecuelu, saznajte OVDE.


Inflacija ozbiljno preti : Nadlanu.com\nInflacija ozbiljno preti\nObjavljeno 7. mar 2008. / 00:00:00\nGuverner Narodne banke Srbije Radovan Jelašić izjavio je juče da je ukupna međugodišnja inflacija trenutno na nivou od 11,5 odsto i da ne očekuje da će biti značajnog smanjenja pre druge polovine godine. Jelašić smatra da će se do kraja drugog kvartala postojeći trend u toj oblasti sigurno zadržati, ako ne i u određenoj meri povećati.\nOn je izrazio uverenje da će mere NBS ponovo ojačati dinar, jer kurs trenutno kroji uglavnom politička neizvesnost, ali da je na rezultate pooštrenih mera monetarne politike potrebno sačekati nekoliko meseci. Jelašić je najavio da će NBS raditi na održanju makroekonomske stabilnosti, odnosno stabilnosti cena, i pooštravati monetarnu politiku, podsetivši da su devizne rezerve 14,5 milijardi dolara, odnosno oko 9,5 milijardi evra.\nPrema njegovim rečima, postavlja se pitanje "da li sve to ponovo mora da radi NBS ili tu ima neko drugi ko vidi da voz ide bukvalno prema zidu i da bi mnogo bolje bilo da se sada nešto uradi, a ne da se sačeka dva-tri meseca, dok ljudi ne izađu na ulice i traže još više plate". Najavljujući nove novčanice u drugoj polovini godine, Jelašić je naglasio da je cilj poboljšanje kvaliteta novčanica i da to uopšte neće značiti nikakvu vrstu inflacije. Na pitanje o posledicama stvaranja nove vladajuće većine u Skupštini Srbije, on je odgovorio da se Srbija lane dodatno zaduživala u inostranstvu osam milijardi dolara, od čega je finansiran tekući platni deficit.


Cilj da Srpska bude lider u plastično-rekonstruktivnoj hirurgiji | Banjaluka.net\nIz Biroa Vlade Srpske za odnose s javnošću saopšteno je da će američki hirurzi, u saradnji sa domaćim stručnjacima u Klinici za plastično-rekonstruktivnu hirurgiju Univerzitetskog kliničkog centra Republike Srpske, obaviti nekoliko složenih operativnih zahvata.\nCvijanovićeva je tokom današnjeg sastanka u Banjaluci zahvalila predstavniku američkog Univerziteta Branku Bojoviću, koji je bio jedan od inicijatora saradnje američkih plastičnih hirurga i hirurga iz Republike Srpske, a koja je definisana Sporazumom o saradnji između Ministarstva zdravlja i socijalne zaštite Srpske i Odjeljenja plastične i rekonstruktivne hirurgije Medicinskog fakulteta Univerziteta “Džons Hopkins” iz Merilenda.\nPredsjednik Vlade Srpske je pojasnila da Sporazum omogućava i odlazak ljekara iz Republike Srpske na edukaciju u Ameriku u oblasti plastične i rekonstruktivne hirurgije, te naglasila da je ovo izuzetan projekat za zdravstvo Republike Srpske, jer će na ovaj način domaći kadrovi pratiti svjetske tokove u oblasti medicine.\nZahvaljujući angažmanu Bojovića, ličnom zalaganju predsjednika Vlade i posredovanju Predstavništva Republike Srpske u Vašingtonu, u Srpsku je stigao i profesor Ričard Džejms Redet, jedan od najvećih svjetskih stručnjaka iz oblasti urođenih anomalija, te rekonstruktivne hirurgije lica.\nBojović, koji je i šef Odjeljenja plastične i rekonstruktivne hirurgije u Opštoj bolnici Masačusets, učestvovao je u timu ljekara koji su obavili jednu od najkompleksnijih transplantacija lica u svijetu prilikom koje je postignut najbolji estetski rezultat.\nPrema Bojovićevim riječima, planiran je dolazak još jednog tima stručnjaka Univerziteta “Džons Hopkins”, koji će u Univerzitetskom kliničkom centru Republike Srpske obaviti nekoliko zahvata iz oblasti rekonstrukcije dojke.